title: Sergijev Posad

text: Kaupungin ydin on Sergei Radonežilaisen vuoden 1345 tienoilla perustama Pyhän kolminaisuuden eli Troitse-Sergijevin luostari, josta jo 1300-luvulla muodostui yksi Moskovan ruhtinaskunnan ja myöhemmin koko Venäjän hengellisistä ja kulttuurikeskuksista. Luostarissa työskentelivät mm. ikonimaalarit Andrei Rubljov ja Daniil Tšornyi, kultaseppä Amvrosi, kirjailijat Jepifani Premudryi, Pahomi Logofet, Maksim Grek ja Avraami Palitsyn. Vuosina 1540–1550 luostarin ympärille rakennettiin tornein varustettu paksu kivimuuri ja siitä tuli osa Moskovan puolustusjärjestelmää. Vuosina 1608–1610 puolalaiset piirittivät luostaria, joka toimi aktiivisesti Venäjän vapauttamiseksi miehittäjistä.


title: Sergijev Posad

text: Luostarin ympärille syntyneet kylät ja esikaupungit sulautuivat 1700-luvun alussa yhdeksi esikaupungiksi, joka sai vuonna 1782 nimen Sergijev Posad. Sen asukkaat palvelivat lavran arvonimen vuonna 1744 saaneen luostarin pyhiinvaeltajia, joiden määrä lisääntyi voimakkaasti maantien (1845) ja rautatien (1862) rakentamisen jälkeen. Paikkakunta oli myös huomattava käsityöammattien keskus.


title: Sergijev Posad

text: Vuonna 1919 luostari lakkautettiin ja sen esikaupungista muodostettiin "Sergijevin" kaupunki. Vuosina 1930–1991 se nimenä oli "Zagorsk" Venäjän kommunistisen puolueen Moskovan komitean sihteerin Vladimir Zagorskin mukaan. Nykyään kaupungissa on mm. koneenrakennus-, kemian, sähkölaite-, rakennustarvike- ja elintarviketeollisuutta. Vuonna 1946 uudelleen avatun luostarin yhteydessä toimii Moskovan hengellinen akatemia ja pappisseminaari. Luostarialue on Unescon maailmanperintökohde. Venäjän kultaiseen renkaaseen kuuluva kaupunki on suosittu matkailukohde.


title: Sergijev Posad

text: Kaupungin tärkein nähtävyys on Pyhän kolminaisuuden luostari. Muita nähtävyyksiä ovat luostarin eteläpuolella sijaitsevat Neitsyt Marian temppeliin tuomisen ja Pjatnitskajan kirkot (molemmat 1547, jälkimmäinen on rakennettu uudelleen 1600-luvulla) ja pyöreän tšasounan ympäröimä Pjatnitskin kaivo sekä 1700-luvun lopun barokkityyliset seurakuntakirkot (Kristuksen ja Neitsyt Marian taivaaseen astumisen kirkot, Pyhän Eliaan kirkko). Kaupungin keskusta on rakennettu vuonna 1792 laaditun säännöllisen asemakaavan mukaan. Luostarin itäpuolella on suuri Krasnogorskaja-aukio, jota reunustavat barokkityylinen tšasouna (1770), klassistinen luostarihotelli (1823) ja 1900-luvun alussa rakennettu kauppahalli.


title: Sameh Derbali

text: Sameh Derbali (, s. 23. marraskuuta 1986 Jelma, Tunisia) on tunisialainen jalkapalloilija, pelipaikaltaan oikea laitalinkki ja laitapuolustaja. Hän edustaa Tunisian pääsarjassa pelaavaa Espérancea.


title: Sameh Derbali

text: Derbali aloitti uransa AS Jelman junioreissa, josta hän siirtyi Espéranceen. Ensimmäisellä kaudellaan Derbali voitti joukkueensa kanssa Tunisian cupin ja teki liigassa neljä maalia. Kaudeksi 2009-2010 hän siirtyi lainalle Olympique de Béjaan, jossa hän saavutti uransa kolmannen Tunisian cupin voiton.


title: Sameh Derbali

text: Kesäkuussa 2010 Derbali solmi vuoden mittaisen lainasopimuksen AS Marsan kanssa. Siirto kuitenkin peruuntui, kun Espérance halusi pitää hyökkääjän joukkueesaan hyökkääjäpulan vuoksi.


title: Sameh Derbali

text: Derbali on edustanut Tunisian maajoukkuetta vuodesta 2011 lähtien. Hän on pelannut laitapuolustajana.


title: Štšerbinka

text: Štšerbinka () on kaupunki ja kaupunkipiirikunta Moskovan lounaisosissa, 1. heinäkuuta 2012 perustetussa uudessa Moskovan Novomoskovskin piirikunnassa Venäjällä. Se sijaitsee 37 kilometriä Moskovan keskustasta etelään, sen eteläpuolella sijaitsee Podolsk. Štšerbinkan läpi kulkee Moskovan ja Kurskin välinen rautatie (Štšerbinkan asema) ja M2-valtatie. Asukkaita on 32 300 henkeä (vuonna 2012).


title: Štšerbinka

text: Štšerbinkan kylä tunnetaan 1300-luvun lopulta lähtien. 1800-luvun lopussa rakennettiin Kurskin rautatie, jolle myöhemmin syntyi Štšerbinkan asema. Vuonna 1939 asemanseudun asutukseen liitettiin lähikylät ja muodostettiin Štšerbinkan taajama, joka sai kaupunginoikeudet vuonna 1975.


title: Štšerbinka

text: Kaupungin suurin teollisuuslaitos on hissitehdas. Lisäksi Štšerbinkassa toimii metalli-, laiterakennus- ja rakennustarviketeollisuutta sekä tieteellisiä tutkimuslaitoksia. Huomattava osa asukkaista käy työssä Moskovassa.


title: Štšerbinka

text: Kolmen kilometrin päässä kaupungista sijaitsee Vjazemskin ruhtinassuvulle kuulunut Ostafjevon kartano, joka 1800-luvun alussa oli yksi Venäjän kulttuurielämän keskuksista. Vuosina 1801–1815 siellä asui ja työskenteli historioitsija Nikolai Karamzin. Runoilija Pjotr Vjazemskin toimiessa isäntänä kartanossa vierailivat usein mm. Aleksandr Puškin, Vasili Žukovski, Aleksandr Gribojedov, Adam Mickiewicz ja Nikolai Gogol. Kartanon rakennuskokonaisuuteen kuuluvat klassistiset Arkkienkeli Mikaelin kirkko (1780-luvun alku), päärakennus (1801) ja säännöllinen puisto. Nykyään alueella toimii museo.


title: Roos

text: Roos on sukunimi. Vuonna 2012 nimi on Suomessa 1 219 henkilöllä. Tunnettuja nimen kantajia ovat:


title: Šatura

text: Šatura () on kaupunki Moskovan alueella Venäjällä. Se sijaitsee Meštšeran alangolla Muromskoje-, Svetloje- ja Tšornoje-järvien lähellä 124 kilometriä Moskovasta itään. Kaupunki on Šaturan piirin keskus. Sen läpi kulkee Moskovan ja Kazanin välinen rautatie (Šaturan asema). Asukkaita on 32 885 henkeä, koko piirissä 72 087 (vuonna 2010).


title: Šatura

text: Kaupunki on saanut alkunsa paikallista turvetta polttoaineenaan käyttävästä sähkövoimalasta, jota ryhdyttiin rakentamaan vuonna 1918. Voimalan työläisasutukset yhdistettiin vuonna 1928 Šaturan taajamaksi, josta vuonna 1936 tuli kaupunki. Nykyään kaupungissa toimii sähkövoimala, turvetuotantoyritys, huonekalutehdas, elintarviketeollisuutta sekä kaksi Venäjän tiedeakatemian tutkimuslaitosta.


title: Ruza

text: Ruza () on kaupunki Moskovan alueella Venäjällä. Se sijaitsee Moskovajokeen laskevan Ruzajoen rannalla 110 kilometriä Moskovasta länteen. Kaupunki on Ruzan piirin keskus. Asukkaita on 13 300 henkeä (vuonna 2005).


title: Ruza

text: Ruza mainitaan ensimmäisen kerran Moskovan ruhtinaan Iivana Kalitan testamentissa vuonna 1328 tai 1339. Se kuului Zvenigorodin ja vuosina 1462–1504 Volokin ruhtinaskuntaan. Vuosina 1504–1533 se oli läänitettynä Dmitrovin ruhtinaalle Juri Ivanovitšille ja liitettiin sittemmin Moskovaan.


title: Ruza

text: Moskovan, Tverin ja Smolenskin ruhtinaskuntien rajaseudulla sijainneella paikkakunnalla oli huomattava strateginen merkitys. Jo 1100-luvulla Ruzajoen rannalle rakennettiin puinen linnoitus, jonka korkeat maavallit ovat säilyneet. Vuonna 1618 puolalaiset piirittivät linnoitusta, jota ei piirityksen ja tulipalon jälkeen enää rakennettu uudelleen. Vuonna 1781 Ruzasta tuli samannimisen Moskovan kuvernementtiin kuuluneen kihlakunnan keskus. Toisen maailmansodan aikana kaupunki oli saksalaisten miehittämä lokakuusta 1941 tammikuuhun 1942.


title: Ruza

text: Nykyään Ruza on maatalousalueen keskus, jossa on lähinnä elintarviketeollisuutta. Kauniiden maisemiensa ja puhtaan luontonsa ansiosta kaupungin ympäristö on suosittua lomanviettoseutua. Nähtävyyksiä ovat vuosina 1714–1721 rakennettu Ylösnousemuksen kirkko, Jumalansynnyttäjän kirkko vuodelta 1781, barokkityyliset Pyhän Dimitreoksen (1792) sekä Borisin ja Glebin (1801) kirkot. Kaupungissa on myös kotiseutumuseo.


title: Rošal

text: Rošal () on kaupunki Moskovan alueen itäosissa Venäjällä. Kaupunki sijaitsee Meštšoran alangolla Voimega-joen rannalla 156 kilometriä Moskovasta itään. Asukkaita oli 21 272 henkeä (vuonna 2010).


title: Rošal

text: Kaupunki on saanut alkunsa vuonna 1916 rakennetun ruutitehtaan työläisasutuksesta, jonka nimenä oli aluksi Krestov Brod. Vuonna 1918 paikkakunta nimettiin uudelleen lokakuun vallankumoukseen osallistuneen Semjon Rošalin mukaan. Kaupunginoikeudet se sai vuonna 1940.


title: Rošal

text: Neuvostoaikana kaupungin suurin yritys oli ammustehdas, joka suljettiin 1990-luvulla.


title: Jeremiah Wood

text: Jeremiah Wood (s. 25. tammikuuta 1985 Akron, Ohio) on yhdysvaltalainen koripalloilija, joka edustaa Argentiinan pääsarjassa Liga Nacional de Basquetissa pelaavaa Club San Martinia. Hän pelaa sentterin sekä ison laitahyökkääjän pelipaikkoja.


title: Jeremiah Wood

text: Akronin yliopistosta keväällä 2008 valmistunut Wood on pelannut ammattilaisurallaan kolme kautta Suomen Korisliigaa sekä kaksi kautta Ranskan Pro B:tä ennen siirtymistään Argentiinaan. Pelaamillaan Korisliiga-kausilla Wood ehti voittaa sarjan tehokkuustilaston kolmesti, levypallotilaston kahdesti sekä piste-, syöttö- ja riistotilastot kertaalleen. Kaudella 2009–2010 Eurobasket.com -sivusto arvosti Woodin Korisliigan vuoden pelaajaksi.


title: Jeremiah Wood

text: Jeremiah Wood aloitti viestinnän opintonsa Akronin yliopistossa vuonna 2003. Tulokaskaudellaan Woodilla oli konferenssinsa paras pelitilanneheittojen onnistumisprosentti, 59,0%. Lisäksi hänen 7,4 levypallon ottelukohtainen keskiarvo riitti levypallotilastossa viidenteen sijaan. Vaikka Woodin tulokaskausi päättyikin säären rasitusvammaan, valitsivat yliopistosarjan päävalmentajat hänet konferenssinsa tulokkaiden tähdistöviisikkoon.


title: Jeremiah Wood

text: Wood ehti pelata toista yliopistokauttaan vain noin kolmanneksen verran, kunnes loukkaantui tammikuun ensimmäisessä pelissään ja joutui jättämään koko loppukauden väliin polvivamman vuoksi. Väliin jäi loukkaantumisen vuoksi myös seuraava kausi ja ensimmäisen koripallo-ottelunsa polvivamman jälkeen Wood pelasi vasta kaudella 2006–2007. Tällöin hänen joukkueensa ylsi konferenssifinaaleihin asti, joissa Wood valittiin lopputurnauksen tähdistöviisikkoon.


title: Jeremiah Wood

text: Loukkaantumiset vaivasivat myös Woodin viimeistä yliopistokautta. Helmikuun aikan polven operointiin joutunut pelaaja kuntoutti kuitenkin itsensä leikkauksen jälkeen nopeasti pelikuntoon ja pääsi mukaan vielä kauden viimeisiin ratkaisuotteluihin.


title: Jeremiah Wood

text:
Loukkaantumisista huomimatta Wood oli yliopistosta valmistuttuaan Akronin yliopistohistorian 10. paras levypallopelaaja 777 levypallon kokonaismäärällä sekä yliopistonsa kautta aikain 26. paras pisteidentekijä 1151 pisteellä. Joukkueensa sisäisen levypallotilaston hän voitti kausina 2003–2004, 2006–2007 ja 2007–2008. Lisäksi hän oli joukkueensa paras pistemies kaudella 2007–2008.
Ammattilaisuransa Wood aloitti Suomesta, siirtymällä kaudeksi 2008–2009 Korisliigaa pelaavaan Joensuun Katajaan. Ammattilaisura lähti heti liikkelle loistavasti ja ensimmäisen pelatun kuukauden jälkeen Wood oli liigan tilastoykkönen sekä pisteissä että levypalloissa. Vahvan alun ansiosta hänet valittiin lokakuussa 2008 Korisliigan kuukauden pelaajaksi.


title: Jeremiah Wood

text: Wood jatkoi vahvoja otteitaan kauden edetessä ja oli kauden päättyessä runkosarjan pistetilaston voittaja 20,1 pisteen keskiarvolla ja levypallotilaston kakkonen 12,4 levypallon keskiarvolla. Wood sijoittui kymmenen parhaan joukkoon runkosarjassa myös koriinjohtaneissa syötöissä, pallonriistoissa, heitontorjunnoissa sekä kahden pisteen heittotarkkuudessa. Tehokkuusindeksiltään Wood oli runkosarjan ylivoimaisesti paras pelaaja.


title: Jeremiah Wood

text: Runkosarjan voittanut Joensuun Kataja ylsi pudotuspeleissä finaaleihin asti. Finaaleissa Namika Lahti oli kuitenkin parempi otteluvoitoin 3-0, joten Woodin ja Katajan kausi päättyi SM-hopeaan.


title: Jeremiah Wood

text: Wood palasi Suomeen joulukuussa 2009, kun vain yhden kauden kuudestatoista ottelusta voittanut Kauhajoen Karhu teki muutoksia kokoonpanoonsa. Woodin saapumisen jälkeen joukkueen ilme muuttui ja Karhu otti joulukuun aikana kuudesta pelatusta ottelusta jo neljä voittoa. Joulukuussa 20,7 pisteen, 14,2 levypallon ja 5,2 koriinjohtaneen syötön keskiarvoilla pelannut Wood valittiin toistamiseen urallaan Korisliigan kuukauden pelaajaksi.


title: Jeremiah Wood

text: Putoamisuhan alla ollut Karhu selviytyi pitkälti Woodin ansiosta runkosarjassa lopulta sijalle 10 ja välttyi siten suoran putoamisen lisäksi myös putoamiskarsinnoilta. Runkosarjan päätteeksi Woodista tuli miesten SM-sarjahistorian ensimmäinen pelaaja, joka on voittanut samalla kaudella sekä syöttö- että levypallotilaston. Runkosarjassa Wood sijoittui kymmenen parhaan joukkoon lisäksi piste- ja riistotilastoissa sekä kahden pisteen heittotarkkuudessa. Wood oli myös toisella Korisliiga-kaudellaan runkosarjan ylivoimaisesti tehokkain pelaaja.


title: Jeremiah Wood

text: Wood ja Karhu solmivat kautta 2010–2011 koskevan jatkosopimuksen, kun edellisen kauden päättymisestä oli ehtinyt kulua vasta kaksi viikkoa. Karhun kausi alkoi hyvin ja marraskuun puolen välin lähestyessä joukkueella oli 12:sta ottelusta kertynyt jo kahdeksan voittoa. Kuitenkin tämän jälkeen alkoi joukkueen peli yskiä ja seuraavasta 13:sta ottelusta vain yksi päättyi Karhun voittoon. Pudotuspelipaikka oli karkaamassa käsistä ja joukkueen johto joutui reagoimaan heikkoihin esityksiin. Tämän seurauksena joukkueessa vaihtuivat ennen vuodenvaihdetta sekä päävalmentaja että Woodia lukuun ottamatta kaikki muut yhdysvaltalaisvahvistukset. Muutokset piristivät joukkuetta ja pian vuodenvaihteen jälkeen voittosarakkeeseen alkoi tulla taas lisää merkintöjä. Karhun piristynyt ilme huomioitiin myös Koripalloliitossa ja helmikuussa 25,6 pisteen keskiarvolla pelannut Wood valittiin jo kolmannen kerran urallaan Korisliigan kuukauden pelaajaksi.


title: Jeremiah Wood

text: Toisella Karhu-kaudellaan Wood johdatti joukkueen runkosarjassa lopulta seitsemännelle sijalle, joka tarkoitti Karhulle historiansa ensimmäistä Korisliigan pudotuspelipaikkaa. Pudotuspeleissä kyyti oli kuitenkin kylmää, sillä Karhun tie katkesi heti puolivälierävaiheeseen, joukkueen hävitessä KTP-Basketille suoraan otteluvoitoin 3–0. Myös kolmannella Korisliiga-kaudellaan Wood oli liigan ehdotonta eliittiä voittaen runkosarjan riisto-, levypallo- ja tehokkuustilastot, joista jälkimmäisen hän voitti jo kolmannen kerran peräkkäin. Lisäksi hän oli sarjan tarkin kahden pisteen heitoissa.


title: Jeremiah Wood

text: Kaudelle 2011-2012 Wood teki sopimuksen Ranskan kakkostasolla Pro B:ssä pelaavan ALM Evreuxin kanssa. Wood pelasi runkosarjan 16,4 pisteen ja 11,0 levypallon keskiarvoilla, joilla tehoilla hän oli pistetilastossa sijalla neljä ja levypallotilastossa sijalla kaksi. Joukkue ylsi sarjassa puolivälierävaiheeseen, jossa hävisi runkosarjan voittaneelle CSP Limogesille voitoin 2-1.


title: Jeremiah Wood

text: Wood pelasi Evreuxissa myös kauden 2012-2013. Joukkueen toisena amerikkalaisvahvistuksena pelasi tuolloin Clevin Hannah, joka Woodin tavoin siirtyi Evreuxiin Kauhajoen Karhusta. Evreux eteni kaudella Pro B:n välieriin saakka, jossa Champagne Châlons Reims Basket pudotti joukkueen jatkosta voitoin 2-0. Wood oli jälleen sarjan tehokkaimpia pelaajia, voittaen runkosarjan levypallotilaston 10,4 keskiarvolla ja ollen pistetilaston neljäs 18,7 pistekeskiarvolla. Wood valittiin jälkimmäisellä Ranskan kaudellaan sarjan parhaaksi ulkomaalaispelaajaksi.Woodin perheeseen kuuluu kaksi veljeä, sisko ja äiti. Hän on NBA-tähti LeBron Jamesin lapsuudenystävä.


title: Naro-Fominsk

text: Naro-Fominsk () on kaupunki Moskovan alueella Venäjällä. Se sijaitsee Okaan laskevan Nara-joen rannalla 70 kilometriä Moskovasta lounaaseen. Kaupunki on Naro-Fominskin piirin keskus. Sen läpi kulkee Moskovan ja Kiovan välinen rautatie (Naran asema). Asukkaita on 71 400 henkeä (vuonna 2008).


title: Naro-Fominsk

text: Kaupunki on saanut alkunsa Nara-joen molemmin puolin sijainneista Fominskojen ja Malaja Naran kylistä. Fominskoje mainitaan ensimmäisen kerran vuonna 1339. 1500-luvulle saakka se toimi Moskovan ruhtinaskunnan etuvartiona.


title: Naro-Fominsk

text: Vuonna 1812 Fominskojessa pysähtyi Napoleon vetäytyessään Moskovasta. 1840-luvulla paikkakunnalle syntyi kaksi puuvillakehräämöä, joiden pohjalle perustettiin vuonna 1864 suuri tekstiilitehdas. Vuonna 1926 tehtaan työläisasutus sai kaupungin statuksen. Toisen maailmansodan aikana seudulla käytiin kovia taisteluja, ja saksalaiset pitivät jonkin aikaa hallussaan osaa kaupunkia.


title: Naro-Fominsk

text: Nykyään kaupungissa on tekstiili-, metalli- ja rakennusteollisuutta. Neuvostoajan suurin teollisuuslaitos, Naro-Fominskin silkkikombinaatti, on lopettanut toimintansa.


title: Reutov

text: Reutov () on kaupunki Moskovan alueella Venäjällä. Se sijaitsee 12 kilometriä Moskovasta itään Moskovan kehätien välittömässä läheisyydessä. Kaupungin läpi kulkee Moskovan ja Nižni Novgorodin välinen rautatie (Reutovin asema). Asukkaita oli 87 195 henkeä (vuoden 2010 väestönlaskenta).


title: Reutov

text: Reutovin kylä tunnetaan 1500-luvun loppupuolelta lähtien. Ensimmäinen historiallinen maininta kaupungista on vuodelta 1573-74 ja siinä alue kuvataan joutomaaksi. Vuonna 1824 sinne perustettiin puuvillakehräämö. Tehtaan lankoja pidettiin Venäjän laadukkaimpiin kuuluvina ja ne voittivat 1831 kultamitalin kansallisessa näyttelyssä. Kehräämön pohjalta kehittyi myöhemmin suuri tekstiilitehdas. Lokakuun 7. päivänä 1940 Reutovin taajama sai kaupunginoikeudet.


title: Reutov

text: Nähtävyyksistä huomattavin on vuosina 1748–1773 rakennettu barokkityylinen Arkkienkeli Mikaelin kirkko. Kuuden kilometrin päässä Feninon taajamassa sijaitsee klassistinen Troitskoje-Kainardžin kartanokokonaisuus.


title: Reutov

text: Nykyään Reutovissa on esimerkiksi tekstiili-, koneenrakennus- ja laiteteollisuutta. Suuri osa kaupungin asukkaista käy työssä Moskovassa. Reutovin merkittävimpänä yrityksenä pidetään ilmailu-, avaruus- ja ohjusteknologiayhtiö NPO Mašinostrojenijaa. Reutov sai vuonna 2003 tuotekehitys- ja tutkimuskaupungin asemaa kuvaavan naukogradin (tiedekaupunki) aseman. Hallinnollisesti kaupungista tuli vuonna 1970 Moskovan alueen alainen subjekti.


title: Sininen linja (Tukholman metro)

text: Sininen linja () on lyhin Tukholman metron kolmesta linjasta. Linjalla on 20 asemaa, joista 19 on maan alla, ja vain yksi asema, Kista on maan pinnalla. Sen pituus on 24,5 kilometriä. Linja alkaa Tukholman keskustasta Kungsträdgårdenista, haarautuu kahteen suuntaan Västra skogenissa ja päättyy Akallaan ja Hjulstaan Kistassa.


title: Sininen linja (Tukholman metro)

text: Linja avattiin 31. elokuuta 1975 T-Centralenin ja Hjulstan välillä. Kaksi vuotta myöhemmin sitä jatkettiin ensin kesäkuussa Hallonbergenistä Akallaan ja lokakuussa T-Centralenista Kungsträdgårdeniin. Akallaan avatulle osuudelle rakennettiin Kymlingen asema, joka kuitenkin jäi keskeneräiseksi eikä sitä ole otettu käyttöön. Västra skogenin ja Rinkebyn asemien välille avattiin uusi Sundbybergin kautta kulkeva linjaus 19. elokuuta 1985. Vanha Hallonbergenin ja Rinkebyn välinen rata on nykyisin huoltokäytössä, ja sen varrella on Rissnen metrovarikko.


title: Sininen linja (Tukholman metro)

text: Vuonna 2013 päätettiin, että sinistä linjaa jatketaan luoteessa Akallasta Barkarbyn paikallisjuna-asemalle ja etelässä Kungsträdgårdenilta Gullmarsplanille, jossa rata haarautuu uudelle rata-osuudelle Nackan keskukseen ja yhdistyy nykyiselle vihreän linjan rata-osuudelle kohti Hagsätraa. Molempien laajennusten rakennustyöt alkavat vuonna 2019, ja niiden on arvioitu kestävän 7–8 vuotta. Södermalmille rakennetaan töiden yhteydessä metron syvimmällä oleva asema, Sofia, noin sadan metrin syvyyteen.


title: Sininen linja (Tukholman metro)

text: Vuonna 2005 sinisellä linjalla kulki 151 000 matkustajaa päivässä ja noin 55 miljoonaa vuodessa.


title: Aleksandr Gegello

text: Aleksandr Ivanovitš Gegello (; 10(22). heinäkuuta 1891 Jekaterinoslav – 11. elokuuta 1965 Moskova) oli neuvostoliittolainen arkkitehti.


title: Aleksandr Gegello

text: Gegello opiskeli siviili-insinööri-instituutissa, taideteollisessa korkeakoulussa ja Pietarin taideakatemiassa, joista hän valmistui 1920-luvun alussa. Arkkitehdin tuotantoon on vaikuttanut erityisesti hänen opettajansa Ivan Fomin. 1920- ja 1930-luvulla Gegello osallistui useiden konstruktivistista tyylisuuntaa edustavien julkisten rakennusten suunnitteluun. Hänen töitään Pietarissa ovat muun muassa Maksim Gorkille nimetty kulttuuritalo (yhdessä David Kritševskin kanssa, 1925–1927), Viipurin puolen kulttuuritalo (Grigori Simonovin kanssa, 1925–1927) ja elokuvateatteri Gigant (Kritševskin kanssa, 1934–1936). Gegello oli suunnittelemassa myös Traktorikadun asuinaluetta (1925–1927) ja Moskovan prospektin asuintaloja (1937–1940).


title: Aleksandr Gegello

text: Vuosina 1937–1948 Gegello johti Neuvostoliiton arkkitehtiliiton Leningradin osaston hallitusta, vuosina 1948–1950 Neuvostoliiton arkkitehtiakatemian Leningradin filiaalia ja vuosina 1950–1953 hän toimi jälkimmäisen varapresidenttinä.


title: Lars Hornborg

text: Lars Rudolf (Lasse) Hornborg (13. joulukuuta 1890 Helsinki – 1. syyskuuta 1961 Helsinki) oli lakimies ja urheilujohtaja. Hän oli nuoruudessaan aktiivi ja kansallisesti menestynyt yleisurheilija.


title: Lars Hornborg

text: Lars Hornborgin vanhemmat olivat senaattori Nikolai Konstantin Hornborg ja Aleksandrine Roedinger. Hänen toinen puolisonsa vuodesta 1933 oli Ingrid Margareta Sahlberg. Hornborg tuli ylioppilaaksi 1909, suoritti oikeustutkinnon 1913, yleisen hallintotutkinnon 1914 ja saavutti varatuomarin arvon 1916. Sen jälkeen hän toimi asianajajana omistamassaan Asianajotoimisto Procope & Hornborgissa 1918–1961. Hän toimi lisäksi Suomen Asianajajaliiton pitkäaikaisena puheenjohtajana.


title: Lars Hornborg

text: Urheilujohtajaurallaan hän toimi SVUL:n urheilujaoston puheenjohtajana 1923 ja sitä ennen SVUL:n liittojohtokunnan jäsenenä 1918–1923 sekä varapuheenjohtajana 1918–1919. Suomen Olympiakomitean hallituksessa Hornborg toimi 1923–1926 ja valmennusvaliokunnan puheenjohtajana 1919–1920. Oman seuransa Helsingin IFK:n puheenjohtajana hän oli 1923–1928 ja sitä ennen varapuheenjohtajana 1917–1919.


title: Lars Hornborg

text: Oman aktiiviuransa aikana 1910-luvulla hän saavutti Suomen mestaruuden kymmenottelussa 1912, vauhdittomassa korkeudessa 1911 tuloksella 140, 110 metrin aidoissa 1918 ajalla 16,8 ja Helsingin IFK:n viestijoukkueen jäsenenä 4 × 100 ja 4 × 400 metrillä vuonna 1912.


title: D.E.V.O.L.U.T.I.O.N.

text: D.E.V.O.L.U.T.I.O.N. on thrash metal -yhtye Destructionin elokuussa 2008 julkaistu kymmenes studioalbumi. Sen julkaisi Yhdysvalloissa Candlelight Records, muualla AFM Records.


title: D.E.V.O.L.U.T.I.O.N.

text: Kappaleiden alkukirjaimet muodostavat albumin nimen "Devolution".


title: TDK

text: TDK Corporation (TDK株式会社, TDK Kabushiki-kaisha), aikaisemmin TDK Electronics Co., Ltd (東京電気化学工業株式会社) (, , ), on japanilainen elektroniikkakomponentteja ja tallennusvälineitä valmistava yhtiö. Sen tuotteita myydään suuria määriä maailmanlaajuisesti. Yhtiön virallinen motto kuuluu: ""Contribute to culture and industry through creativity"". Lyhenne TDK muodostuu yhtiön alkuperäisestä nimestä Tokyo Denki Kagaku.


title: TDK

text: TDK perustettiin Japanissa 7. joulukuuta 1935 tuottamaan magneettista ferriittiä, jonka japanilaiset Yogoro Kato ja Takeshi Takei olivat juuri aikaisemmin keksineet. Vuonna 1952 aloitettiin magneettinauhan valmistus, jota seurasi nauhakasettien valmistus vuonna 1966. Juuri niiden tuottajana yhtiö on tullut laajasti tunnetuksi. Näiden lisäksi se valmistaa laajaa valikoimaa erilaisia magneettisia ja optisia tallennusvälineitä, mukaan lukien videonauhaa, tyhjiä CD-R- ja tallentavia DVD-levyjä. Uusimpana tuotteena mukaan on tulleet USB-muistitikut.


title: TDK

text: Työntekijöitä yrityksellä on kaikkiaan yli 50 000.


title: Majdi Mosrati

text: Majdi Mosrati (, s. 13. syyskuuta 1986 Menzel Ennour, Tunisia) on tunisialainen jalkapalloilija. Keskikentällä pelaava Mosrati edustaa Tunisian pääsarjassa pelaavaa Stade Tunisienia.


title: Majdi Mosrati

text: Mosrati aloitti jalkapalloilun AS Menzel Ennourin junioriseurassa, josta hän siirtyi US Monastiriin vuonna 2006. Mosrati nousikin joukkueensa avausmiehistöön esitettyään hyviä otteita ensimmäisellä kaudella ja onnistuttuaan maalinteossa kahdesti. Kaudella 2007–2008 hän teki vaikutuksen tunisialaisiin suurseuroihin, kun Mosrati auttoi Monastiria kauden päätteeksi sijoittumaan sarjassa neljänneksi, jonka myötä joukkue pääsi kaudeksi 2008–2009 Arabian Mestarien liigaan. Heinäkuussa 2008 hän siirtyi ES Saheliin kahden vuoden sopimuksella. Toukokuussa 2010 ES Sahel ilmoitti ettei jatkaisi Mosratin sopimusta.


title: Majdi Mosrati

text: Kesällä 2010 Mosrati siirtyi vapaalla siirrolla Stade Tunisieniin.


title: Majdi Mosrati

text: Tunisian maajoukkueessa Mosrati pelasi ensi kerran 14. lokakuuta 2008 ystävyysottelussa Ranskaa vastaan, jossa hän tuli ottelun loppuhetkillä vaihdosta kentälle. Ottelu päätyi Ranskan 3-1 voittoon.


title: Noi Trotski

text: Noi Abramovitš Trotski (; 27. maaliskuuta 1895 Pietari – 19. marraskuuta 1940 Leningrad) oli neuvostoliittolainen arkkitehti.


title: Noi Trotski

text: Trotski opiskeli Pietarin taideakatemiassa ja Toisessa polyteknisessä instituutissa, joista hän valmistui 1920-luvun alussa. Hän on suunnitellut Pietariin useita konstruktivistista tyylisuuntaa edustavia julkisia, teollisuus- ja asuinrakennuksia. Trotskin töitä Pietarissa ovat mm. Vasilinsaaren Sergei Kiroville nimetty kulttuuripalatsi (1931–1937), Kirovin piirineuvoston rakennus (1930–1935), Kiroville nimetty lihakombinaatti (1930–1935), sisäasiainministeriön rakennus Liteini-prospektilla (yhdessä Aleksandr Gegellon ja Andrei Olin kanssa, 1931–1932).


title: Noi Trotski

text: Arkkitehdin 1930-luvun töille on ominaista hengeltään uusklassististen monumentaalipylväikköjen käyttö (mm. Moskovan ja Statšekin prospektien asuintalot sekä Taideaukion koulurakennus). Vuosina 1936–1941 Moskovan prospektin eteläosaan rakennettiin Trotskin suunnittelema massiivinen Neuvostojen talo.


title: Astraaliripaska

text: Astraaliripaska on turkulaisen kirjallisuusyhdistys Seonsanan ensimmäinen kirja vuodelta 2001. Yhdistyksen järjestämän novellikilpailun satoon perustuva valikoima sisältää suomalaisia fantasia- ja kauhunovelleja. Kokoelmassa on seitsemän novellia viideltä eri kirjoittajalta, muun muassa tulevilta romaanikirjailijoilta Marko Hautalalta ja Juha-Pekka Koskiselta.


title: Frederick Marryat

text: Kapteeni Frederick Marryat  (10. heinäkuuta 1792 Lontoo – 9. elokuuta 1848 Langham, Norfolk) oli brittiläisen kuninkaallisen laivaston virkamies, kirjailija sekä Charles Dickensin tuttava. Hänet tunnetaan varhaisena meritarinoiden edelläkävijänä, eritoten puolittain omaelämäkerrallisesta romaanista "Merikadetti Jack Easy" ("Mr Midshipman Easy") (1836), lapsilleen kirjoittamastaan romaanista "Uudenmetsän lapset"  ("The Children of the New Forest") (1847), ja laajasti käytetystä merenkulun liputusjärjestelmästä, joka tunnetaan Marryatin koodina.


title: Frederick Marryat

text: Frederick Marryat syntyi Lontoon Westminsterissä. Great George oli hänen kotikatunsa. Hänen isänsä Joseph Marryat (1757–1824) oli kaupparuhtinas ja parlamentin jäsen sekä äitinsä amerikkalainen Charlotte von Geyer.  Yritettyään karata merille usean kerran, Marryat pääsi lopulta Kuninkaallisiin merivoimiin 1806 merikadetiksi. Laivana oli HMS "Imperieuse" (Hänen majesteetillisen laivaston Imperiuse). Fregattia komensi Lordi Cochrane (tämä ansioitui myöhemmin sekä Marryatin että muiden kirjailijoiden innoituksen lähteenä).


title: Frederick Marryat

text: Marryatin aikajaksoon "Imperieusella"  sisältyi mm. Gironden taistelu, laivasta pudonneen merikadetin pelastus, useiden alusten kaappaus Välimerellä. Monia aluksia vallattiin Espanjassa Välimeren rannikolla sekä Montgatin linna. "Imperieuse" osallistui Scheldtin operaatioon 1809, jossa Marryat sairastui malariaan; hän palasi Englantiin 74-tykkisellä HMS "Victoriouks"ella.


title: Frederick Marryat

text: Toivuttuaan Marryat palasi Välimerelle ja taas pelasti laivaston jäsenen merestä. Sieltä hän jatkoi matkustajana Bermudaan ja edelleen sieltä Nova Scotian Halifaxiin. Laivoina matkallaan oli 74-tykkinen HMS "Centaur," 64-tykkinen HMS "Atlas", ja kuunari HMS "Chubb" sekä 32-tykkinen fregatti HMS "Aeolus", johon hän tuli 27. huhtikuuta 1811.


title: Frederick Marryat

text: Muutamia kuukausia myöhemmin Marryat jälleen niitti kunniaa niitti kunniaa johtamalla yrityksen leikata "Aeoluksen" päämasto pelastaakseen laivan myrskyssä ja rohkeasti pelastamalla miehen hukkumasta. Sen jälkeen hän siirtyi fregatti HMS "Spartan"iin, osallistui moniin Amerikan laivojen valtauksiin (vuoden 1812 sota oli alkanut). 26. joulukuuta 1812 hänet ylennettiin luutnantiksi ja siinä asemassa hän palveli sluuppi HMS "Espiegle"ssä and HMS "Newcastle"ssa. Marryat johti neljää proomua jäljemmästä laivasta hyökkäysretkellä  Massachusettsin Orleansiin joulukuun 19. päivänä 1814. Sodan viimeinen taistelu käytiin Uudessa Englannissa (New England). Aluksi Marryat pysäytti amerikkalaiskuunarin ja kolme sluuppia, mutta pääsi pakoon vain yhdellä sluupilla. Sotatoimilla oli sekalaiset tulokset.


title: Frederick Marryat

text: Marryat ylennettiin komentajaksi 13. kesäkuuta 1815, juuri rauhan tultua.


title: Frederick Marryat

text: Marryatin mielenkiinto kohdistui tieteellisiin opintoihin. Hän keksi pelastusveneen, jolla hän voitti Royal Humane Societyn kultamitalin ja sai lempinimen "Lifeboat" (”Pelastusvene”). Kauppalaivojen saattueissa saamiensa kokemustensa perusteella Napoleonin sodissa hän kehitti käytännöllisen, laajalti käytetyn merenkulkuun soveltuvan liputusjärjestelmän, Marryatin koodin. Opintojensa aikana 1818, hän löysi kotilosuvun "Cyclostrema" uuden lajin "Cyclostrema cancellatum".


title: Frederick Marryat

text: 1819 Marryat meni naimisiin Catherine Shairpin kanssa. Perheeseen syntyi neljä poikaa, joista kolme kuoli lapsena, mutta nuorin Francis Samuel selviytyi sekä seitsemän tytärtä. Näiden joukossa oli Florence, tuottelias kirjailija ja isänsä elämäkerran kirjoittaja. Edelleen sisaruksia oli Emilia, joka kirjoitti isänsä tapaan moralistisia seikkailuromaaneja; Augusta myös oli seikkailufiktioiden kirjoittaja. Näihin aikoihin Marryat oli yhteistyössä George Cruikshank kanssa. Tällöin syntyi karikatyyrinen teos "The New Union Club", liioitteleva satiiri abolitionismia vastaan.


title: Frederick Marryat

text: 1820 Marryat oli komentajana sluuppi HMS "Beaver"illä ja väliaikaisesti HMS "Rosario"lla, jolla hänen tarkoituksenaan oli tuoda Englantiin ilmoitus  Napoleonin kuolemasta Saint Helenan saarella. Hänen piti myös tehdä hahmotelma Napoleonin ruumiista kuolinvuoteella. Hahmotelma julkaistiin myöhemmin litografina. Hänen taiteelliset taitonsa olivat vaatimattomat, mutta hänen laivamiehenä kajuutassa tekemänsä hahmotelmansa olivat kuitenkin melkoisen kiehtovia.


title: Frederick Marryat

text: Vuonna 1823 hänet nimitettiin HMS "Larne"en ja hän osallistui Burman vastaiseen sotaan vuonna 1824. (Sotaretkeläiset kokivat suuria sairauden aiheuttamia menetyksiä.) Hänet ylennettiin komentajaksi 28-tykkisen HMS "Tees"iin. Palveluistaan hän sai Kuninkaallisissa merivoimissa kapteenin arvon. Marryat palasi Englantiin vuonna 1826. Vuonna 1829 hän oli komentajana fregatti HMS "Ariadne"lla tehtävänään kartoittaa karikot  Madeiran ja Kanariansaarten ympäriltä. Tämän hän koki tuhauttavaksi. Ensimmäisen romaaninsa "Naval Officer"in julkaisemisen jälkeen, hän päätti irtisanoutua toimestaan marraskuussa 1830 ja aloittaa kirjoittamisen kokopäiväisesti.


title: Frederick Marryat

text: Vuodesta 1832 vuoteen 1835 Marryat toimitti "Metropolitan-lehteä". Lisäksi hän tuotti romaaneja; hänen suurin menestyksensä tuli "Merikadetti Jack Easy"stä "(Midshipman Easy"stä")" vuonna 1836.  Hän oli Pohjois-Amerikassa vuonna 1837, jolloin puhkesi kapina Ala-Kanadassa ja palveli Ison-Britannian asevoimien kanssa kapinan tukahduttamisessa. Marryatin romaanit ovat ajalleen tyypillisiä. Niissä on perhesiteitä ja yhteiskunnallisen tilan huolenaiheita, joiden varjot usein lankeavat merivoimien toimintaan. Niissä kuvastuu tekijän 25-vuotinen kokemus merellä. Siksi teokset ovat mielenkiintoisia, ja niiden hahmoja ihailivat mm. Mark Twain, Joseph Conrad ja Ernest Hemingway .Hän asui Brysselissä vuoden, matkusteli Kanadassa ja Yhdysvalloissa ja muutti Lontooseen vuonna 1839, missä hän oli Charles Dickensin ja monien muiden vuorovaikutuspiirissä. Hän oli Pohjois-Amerikassa vuonna 1837, jolloin puhkesi kapina Ala-Kanadassa ja palveli Ison-Britannian asevoimien kanssa kapinan tukahduttamisessa.


title: Frederick Marryat

text: Marryatin romaanit ovat ajalleen tyypillisiä. Niissä on perhekohtauksia ja yhteiskunnallisen tilan huolenaiheita, joiden varjot usein lankeavat merivoimien toimintaan. Mutta siksi ne ovat mielenkiintoisia tekijän 25-vuotisen kokemuksen merkkejä kuvitteellisina esityksinä, ja teosten hahmoja ihailivat mm. Mark Twain, Joseph Conrad ja Ernest Hemingway . Romaanit olivat ensimmäisiä merenkulun romaaneja, jotka olivat mallina C. S. Foresterin ja Patrick O'Brianin myöhemmille teoksille. Nämä taas sijoitettiin Nelsonin aikaan ja kertovat nuorista miehistä, jotka menestyivät merivoimissa.


title: Frederick Marryat

text: Kirjojensa lisäksi Marryat tunnettiin merenkulun aiheisista lyhyistä kirjoituksistaan. Nämä novellit, näytelmät, matka-journalismi ja esseet ilmestyivät myös "The Metropolitan -lehdessä", ja ne julkaistiin myöhemmin kirjallisessa muodossa "Olla Podrida". Marryatin goottilainen romaani "Lentävä hollantilainen" ("Phantom Ship)" vuodelta 1839 sisälsi "Hartzin vuorten valkoisen suden", lyhyen tarinan naispuolisesta ihmissudesta.


title: Frederick Marryat

text: Vuonna 1839 Marryat julkaisi myös Amerikan päiväkirjan "Diary in America", matkakertomuksen. Tässä ilmenee kritiikki amerikkalaista kulttuuria ja yhteiskuntaa kohtaan. Kirja ja kirjailija olivat molemmat alttiita väkivallalle, mukaan lukien kirjojen ja Marryatia esittävän nuken polttaminen.


title: Frederick Marryat

text: Marryatin teokset herättivät lukijoissa ristiriitoja. Jotkut arvostelivat häntä huolimattomuudesta kirjoittamisessaan. Toiset taas ihailivat kuinka hän kirjoitti kokemuksistaan merellä. Hänen myöhempien romaaniensa kohderyhmänä olivat yleensä lapset. Kuuluisin romaani nykypäivän lukijoille on "Uudenmetsän lapset (The Children of the New Forest)", joka julkaistiin vuonna 1847. Tapahtumaympäristönä oli Hampshiren Swayn kylää ympäröivä maaseutu .


title: Frederick Marryat

text: Marryat otettiin kuninkaallisen seuran jäseneksi (Royal Society) tunnustuksena keksinnöstään ja muista saavutuksistaan. Vuonna 1843 hän muutti Norfolkissa Manor Cottagessa pieneen kartanoon, jossa hän kuoli vuonna 1848. Hänen tyttärensä Florence Marryat tunnettiin myöhemmin kirjailijana ja näyttelijänä. Poikansa Francis Samuel Marryat kirjoitti loppuun romaanin "The Little Savage" .


title: Umuahia

text: Umuahia on Abian osavaltion pääkaupunki Nigerian eteläosassa. Vuonna 2000 siellä oli noin 221 000 asukasta. Suurin osa alueen asukkaista on igboja.


title: Umuahia

text: Umuahia sijaitsee Port Harcourtista pohjoiseen Enugun kaupunkiin kulkevan rautatien varrella. Siellä myydään ja jalostetaan lähiseudun maataloustuotteita; kaupungissa on useita panimoita ja palmuöljytehdas.


title: Umuahia

text: Biafran sodan aikana Umuahia oli Biafran pääkaupunkina syyskuusta 1967 huhtikuuhun 1969.


title: Isoniittu

text: Isoniittu (myös Isoniitty) on kulmakunta ja entinen koulupiiri Somerolla lähellä Ypäjän rajaa.


title: Isoniittu

text: Isoniitty on osa laajaa, Somerolta Loimaalle ulottuvaa savitasankoa, josta paikoin kohoaa kalliosydämisiä moreenimäkiä. Alueen halki kulkee katkonainen harjujakso, joka alkaa Pitkäjärven Kankaannummesta ja jatkuu Vilukselan Piilikankaalle. Ympäristön korkein kohta on harjujaksoon kuuluva Munitunmäki, joka kohoaa 124 metrin korkeuteen. Alueen eteläosassa virtaa vähäisessä notkossa Ruokjoki, joka laskee Paimionjoen sivujokeen Palojokeen. Alueen pohjoisosaan ulottuvat Loimijoen sivujoen Kuusjoen latvahaaroina olevat ojat.


title: Isoniittu

text: Alun perin Isoniitty oli Someron Pitkäjärvellä sijaitsevan Långsjön kartanon ulkotila, josta kartanon jouduttua toisen maailmansodan jälkeen maanluovutusvelvolliseksi muodostettiin suuri joukko viljelystiloja Muolaasta tulleelle siirtoväelle. Ruokjoen varressa Kalahovissa oli Pitkäjärven Långsjön kartanon omistajalla Waldemar Sagulinilla (1852–1915) 1900-luvun alkupuolella kalanviljelyslaitos.


title: Isoniittu

text: Isoniityn koulupiiri perustettiin vuonna 1946, koulu aloitti toimintansa vuokrahuoneissa vuonna 1946 ja sai oman koulutalon vuonna 1950. Isoniityn sivutilan entisten alueiden ohella koulupiiriin tuli kuulumaan myös vanhempia lohkotiloja sekä Vilukselan kylästä että Pitkäjärveltä. Koulun toiminta lakkasi vuonna 1966. 1960-luvulle asti Isoniityllä oli myös kauppa.


title: Isoniittu

text: Yhdessä Kaurakedon kanssa Isoniitty oli Someron entisistä koulupiireistä ainoa toisen maailmansodan jälkeen perustettu.


title: Isoniittu

text: Nykyään Isoniitty on osa Someron Pitkäjärven kyläkeskuksen vaikutusaluetta.


title: Stade Mustapha Ben Jannet

text: Stade Mustapha Ben Jannet () on monikäyttöinen jalkapallostadion, joka sijaitsee Monastirissa, Tunisiassa. Stadioniin mahtuu 25 000 katsojaa ja se toimii US Monastirin kotistadionina.


title: Stade Mustapha Ben Jannet

text: Stadion valmistui vuonna 1958, jolloin se kattasi 3 000 paikkaa. Muutaman sadan metrin päässä Monastririn keskustasta sijaitseva stadionia laajennettiin 1990-luvulla 10 000 paikkaan. Vuoteen 2004 mennessa stadion sai toisen laajennuksensa, kun Tunisia isännöi vuoden 2004 Afrikan-mestaruuskilpailuja.


title: Dagobert III

text: Dagobert III (699–715) oli frankkien kuningas 711–715. Hän seurasi valtaistuimella isäänsä Kildebert III:tta. Dagobert oli kuitenkin vain nukkehallitsija, ja todellinen valta säilyi major domus Pipin Heristalilaisella, joka kuoli vuonna 714 .


title: Dagobert III

text: Pipinin kuoleman jälkeen valtakunnassa syttyi sisällissota, joka johtui Pipinin perillisten ja muiden frankkiylimysten valtataistelusta. Neustriassa major domukseksi valittiin Dagobertin tuella Ragenfrid, kun taas Austrasiassa valtaa piti Pipinin leski Plektrudis. Dagobert kuoli vuonna 715, ja frankkien kuninkaana häntä seurasi vuonna 718 Kilperik II, joka valittiin Neustrian kuninkaaksi 715.


title: Rossiya Airlines

text: Aviakompanija Rossija () tai kansainvälisesti Rossiya Airlines on Venäjän liittovaltion lentoyhtiö. Rossija liikennöi reitti- ja tilauslentoja Moskovasta ja Pietarista sekä suorittaa toimeksiantoja Venäjän hallitukselle ja presidentille. Lentoyhtiön päätoimipaikat sijaitsevat Pietarissa Pulkovon lentoasemalla ja Moskovassa Vnukovon lentoasemalla.


title: Rossiya Airlines

text: Lentoyhtiö Rossija perustettiin vuonna 1992 Pietarissa. Vuonna 2006 Venäjän hallitus sulautti moskovalaisen Rossiya Airlinesin ja pietarilaisen Pulkovo Aviation Enterprisen, ja säilytti Rossija-nimen. Sulautuminen alkoi joulukuussa 2004. Aviakompanija Rossija rekisteröitiin Pietarissa 9. lokakuuta 2006, lentoliikenne käynnistyi 29. lokakuuta ja marraskuussa sulautuminen oli viety loppuun. Yhtiöllä on haarakonttori Moskovassa sekä 54 toimistoa kotimaassaan ja ulkomailla.


title: Rossiya Airlines

text: Aviakompanija Rossijan yhtiömuotona oli vuoteen 2011 saakka unitaarinen yritys. Tammikuussa 2011 yhtiöstä tuli kuitenkin julkisesti noteerattu osakeyhtiö.


title: Ugep

text:
Ugep eli Umor on kaupunki Nigerian eteläosassa Cross Riverin osavaltiossa. Vuonna 2000 siellä oli noin 192 000 asukasta.
Kaupunki tunnetaan sadonkorjuujuhlista, jotka järjestetään vuosittain elokuussa, kun jamssisato kypsyy.


title: Magnum opus

text: Magnum opus (joskus myös Opus magnum, monikossa "magna opera") on latinaa ja tarkoittaa ”suuri teos”. Se viittaa kirjailijan, taiteilijan tai säveltäjän merkittävimpään tai tunnetuimpaan teokseen. Esimerkiksi Don Quijote on Miguel de Cervantesin magnum opus ja Mona Lisa Leonardo da Vincin.


title: Magnum opus

text: Termiä käytetään myös joissakin henkisissä perinteissä, kuten kabbalassa ja alkemiassa erilaisissa merkityksissä viittaamassa lähinnä viisasten kiveen.


title: Rolf Danneberg

text: Rolf Danneberg (s. 1. maaliskuuta 1953 Hampuri, Saksan liittotasavalta) on entinen saksalainen kiekonheittäjä, olympiavoittaja Los Angelesissa 1984.


title: Rolf Danneberg

text: Dannebergin kehitys huippuheittäjäksi oli hidas, hän rikkoi 60 metrin rajan vasta 25-vuotiaana ja voitti ensimmäisen Länsi-Saksan mestaruutensa 1980. Hän oli ammatiltaan opettaja, 198 cm pitkä ja painoi olympiavoittonsa aikoihin 110 kg. Hänen voittonsa oli melkoinen yllätys, sillä hän oli aiemmin osallistunut arvokilpailuihin vain EM-Ateenassa 1982, mutta karsiutunut finaalista. Ennen olympiavuotta hänen ennätyksensä oli vain 63,74, mutta hän oli keväällä 1984 heittänyt 67,40. Los Angelesin karsinnassa Danneberg heitti toiseksi parhaan tuloksen kahdeksan vuoden takaisen olympiavoittaja Mac Wilkinsin jälkeen. Finaalissa sijoitukset muuttuivat Wilkinsin jäädessä hopealle. Danneberg heitti neljännellään voittotuloksen 66,30 ja voitti ensimmäisenä saksalaisena kiekonheiton olympiakultaa.


title: Rolf Danneberg

text:
Neljä vuotta myöhemmin Soulissa Danneberg oli karsinnan paras (65,70), mutta finaalissa hän jäi kolmanneksi tuloksella 67,38.
Muissa arvokisoissa Danneberg ei saavuttanut mitaleita. MM-kisoissa hän kilpaili vain Roomassa 1987 sijoittuen neljänneksi tuloksella 65,96, joka jäi pronssimitalista vain kuusi senttiä. EM-kisoissa hän oli parhaimmillaan kuudes Splitissä 1990, lisäksi hän oli yhdestoista Stuttgartissa 1986.


title: Rolf Danneberg

text: Dannebergin henkilökohtaiseksi ennätykseksi jäi toukokuussa 1987 Berliinissä heitetty 67,60 m.


title: Suleja

text: Suleja on kaupunki Nigerin osavaltiossa Nigerian länsiosassa. Vuonna 1991 siellä oli noin 105 000 asukasta.


title: Suleja

text: Suleja sijaitsee 40 kilometrin päässä liittovaltion hallinnollisesta pääkaupungista Abujasta. Sulejan perusti 1800-luvun alussa Zarian emiiri Mohammed Makau, joka pakeni Pohjois-Nigeriasta fulbejen hyökkäyksiä.


title: Suleja

text: Kaupunki tunetaan hyvälaatuiseta keramiikastaan.


title: Käyrän pituus

text: Käyrän pituus, "s", funktiolle "f" saadaan integraalina


Käyrän pituus


title: Käyrän pituus

text: Olkoon funktio "f" määritelty suljetulla välillä formula_2, jolloin voidaan muodostaa "f":n rajoittuma tälle välille eli formula_3, missä formula_4 kaikilla formula_5. Lisäksi vaaditaan, että funktiolla "f" on jatkuva derivaatta "f"'. Olkoon "K" funktion "g" kuvaaja.


title: Käyrän pituus

text: Määritellään piste P joksikin kuvaajan K pisteeksi (formula_6, formula_7 ja formula_8.


title: Käyrän pituus

text: Tällöin kuvaajan "K" pituus on peräkkäisten pisteiden formula_9, jossa formula_10, välisten etäisyyksien summan raja-arvo, kun välin jakoa tihennetään rajatta.


title: Käyrän pituus

text: Kun "Δx → 0", termi formula_12


title: Käyrän pituus

text: Saadaan integraali:


title: Jos

text: Jos on Plateaun osavaltion pääkaupunki Nigerian keskiosassa. Vuonna 2002 siellä oli noin 742 000 asukasta.


title: Jos

text: Jos sijaitsee Josin ylängöllä 1200 metriä merenpinnan yläpuolella. Brittien siirtomaavallan aikana se oli merkittävä tinakaivoskaupunki.


title: Jos

text: Josin matkailunähtävyyksiä ovat vesiputoukset, ruusutarhat ja erikoinen basalttimuodostelma Riyom Rock. Josin kansallismuseossa on kokoelma keramiikkaa siirtomaavaltaa edeltäneeltä ajalta. Josin luonnonpuistossa on harvinaisia kääpiövirtahepoja, jotka myös lisääntyvät siellä.


title: Jos

text: Syyskuussa 2001 kaupungissa puhkesi kristittyjen ja muslimien välisiä levottomuuksia, joissa yli tuhat ihmistä sai surmansa. Mellakoiden jälkeen kaupunki jakautui kummankin väestöryhmän hallitsemiin alueisiin.


title: Jos

text: Marraskuussa 2008 satoja ihmisiä kuoli paikallisvaalien yhteydessä syntyneissä islaminuskoisten hausojen ja kristittyjen beromien välisissä levottomuuksissa.


title: Jos

text: 17. tammikuuta 2010 alkoi jälleen uusia levottomuuksia, joiden seurauksena muutamassa päivässä sai surmansa lähes 500 ihmistä. Levottomuudet jatkuivat saman vuoden maaliskuussa, jolloin niissä menehtyi eri arvioiden mukaan 120–500 ihmistä.


title: Stade 15 Octobre

text: Stade 15 Octobre () on jalkapallostadion Bisertanissa, Tunisiassa. Stadion rakennettiin vuonna 1985 ja sinne mahtuu 20 000 katsojaa. Se toimii CA Bizertinin kotistadionina.


title: Stade 15 Octobre

text: Stadion on nimetty päiväyksen mukaan, jolloin Tunisian itsenäisyyden jälkeen viimeiset ulkomaalaiset sotilaat lähtivät maasta pois 15. lokakuuta 1963.


title: Svetlahorsk

text: Svietlahorsk () on keskikokoinen kaupunki ja hallintopiiri Homelin alueella Valko-Venäjän eteläosissa. Vuonna 2009 kaupungissa asui 69 995 ihmistä. Hallintopiirin asukasluku oli samassa väestönlaskennassa 90 125, mikä sisälsi kaupungin lisäksi kaksi runsaan 2000 asukkaan kaupunkityyppistä taajamaa (Parytšy ja Sasnovy Bor) ja ympäröivän maaseudun kylineen.


title: Svetlahorsk

text: Piirin dokumentoitu historia ulottuu ainakin vuoteen 1560, jolloin alueen kuuluessa Liettuan suuriruhtinaskuntaan, siellä sijaitsi "Šacilavičy"n (myöhemmin "Šacilki"n) kylä (). Tästä syystä kaupungissa vietetään 450 vuotsijuhlia 2010. Vuonna 1924 kylästä tuli silloisen Babruiskin maakunnan erään piirin keskus. Vuoden 1956 päättyessä paikkakunta sai pikkukaupungin arvon. Piirin nimi muutettiin Svietlahorskiksi vuonna 1961. Varsinaisen kaupunkistatuksen Svietlahorsk sai vuonna 1963.


title: Svetlahorsk

text: Svietlahorskiin on kauppamerenkulkuun sopiva vesiyhteys, sillä kaupunki sijaitsee Dneprin sivuhaaran Berezinan lounaisrannalla ja yläjuoksulle Babruiskiin liikutaan jokialuksilla. Kantatie P82 Babrujskista Retšytsaan kulkee kaupungin eteläpuolitse ja tähän Svietlahorskin itälaidalla liittyvä kantatie P149 johtaa pohjoisessa 45 kilometrin päässä sijaitsevaan Žlobiniin. Lisäksi kaupungin kautta kulkee Žlobinista etelään johtava rautatie.


title: Svetlahorsk

text: Svietlahorsk on teollisuuskaupunki, jossa tuotetaan mm. kemiallista kuitua, paperimassaa ja betonielementtejä. Suuri osa teollisuudesta on sijoittunut kaupungin kaakkoisosassa olevalle laajalle teollisuusalueelle.


title: Gamezer.com

text: Gamezer.com on vapaa-ajan verkkosivusto. Sivuston ideana on pelata ihmisvastustajaa vastaan joko biljardia tai shakkia. Näistä suositumpi on biljardi, jota on pelaamassa vuorokauden ympäri tuhansia pelaajia. Sivustolle on rekisteröitynyt 2 707 539 käyttäjää , joista suurin osa on kotoisin Lähi-idästä.


title: Shari Shattuck

text: Shari Shattuck (s. 18. marraskuuta 1960 Atlanta, Georgia, Yhdysvallat) on yhdysvaltalainen näyttelijä ja kirjailija.


title: Shari Shattuck

text: Shattuck on näytellyt muun muassa televisiosarjassa "Tunteita ja tuoksuja" (1996–1999) ja elokuvassa "Vaarallisella alueella" (1994). Vuonna 1980 hän esiintyi miestenlehti "Playboyn" kansityttönä. 2000-luvulla Shattuck on keskittynyt kirjalliseen tuotantoonsa. Hänen ensimmäinen romaaninsa "Loaded" ilmestyi vuonna 2003. Hän on kirjoittanut myös näytelmiä.


title: Shari Shattuck

text: Shattuck oli vuosina 1990–2002 naimisissa näyttelijä Ronn Mossin kanssa, ja heillä on kaksi tytärtä, Creason Carbo (s. 26. helmikuuta 1994) ja Caleb Maudine (s. 19. marraskuuta 1998). Hän on näyttelijä Shawna Shattuckin pikkusisko.


title: Toimi Tulikoura

text: Toimi Tulikoura (vuoteen 1906 Brandstaka) (19. helmikuuta 1905 Vehkalahti – 30. heinäkuuta 1983 Kuopio) oli lakimies ja urheilujohtaja.


title: Toimi Tulikoura

text: Toimi Tulikoura suoritti ylemmän oikeustutkinnon vuonna 1931 ja sai varatuomarin arvon 1934. Hän teki pitkän uran Suomen oikeuslaitoksen palveluksessa. Hänen ensimmäiset toimensa olivat Salmin kihlakunnan henkikirjoittajana 1933–1935 ja Pirkkalan kihlakunnan henkikirjoittajana 1934–1944. Sen jälkeen hän siirtyi Kuopioon toimien Kuopion lääninhallituksen nuorempana lääninsihteerinä 1944–1947, Itä-Suomen hovioikeuden notaarina 1947–1949, viskaalina 1949–1951, kanneviskaalina 1951–1952, asessorina 1952–1957 ja hovioikeudenneuvoksena 1957–1970.


title: Toimi Tulikoura

text: Tulikouran urheilujohtajaura alkoi 1940-luvun lopulla ensin Pohjois-Savon piirissä. Suomen Urheiluliiton hallituksessa hän toimi 1949–1964, varapuheenjohtajana 1955–1963 ja puheenjohtajana 1964, liittovaltuuston puheenjohtajana 1965–1968. Kansainvälisen Yleisurheiluliiton IAAF:n hallituksen jäsenenä Tulikoura toimi 1964–1968 ja Suomen Olympiakomitean hallituksen varapuheenjohtajana 1964–1965.


title: Toimi Tulikoura

text: Tulikoura oli 1950-luvulla ja 1960-luvun alussa usein Suomen edustusjoukkueiden johtajana. Hän toimi Suomen olympiajoukkueen yleisurheilun lajijohtajana Rooman kisoissa 1960 ja olympiajoukkueen ylijohtajana Tokiossa 1964, yleisurheilun EM-kisajoukkueen johtajana Bernissä 1954 ja Tukholmassa 1958.


title: Toimi Tulikoura

text: Tulikoura oli nuoruudessaan aktiiviyleisurheilija päälajeinaan pituushyppy, korkeushyppy ja kolmiloikka. Hänen ensimmäiset seuransa olivat Vehkalahden Veikot ja Haminan Tarmo. Siirryttyään opiskelemaan Helsingin yliopistoon hän edusti Helsingin Kisa-Veikkoja, jolloin hän saavutti SM-kultaa kolmiloikassa 1929 ja oli edellisenä vuonna olympiaedustaja Amsterdamin kisoissa sijoittuen viidenneksi ennätystuloksellaan 14,70.


title: Toimi Tulikoura

text: Toimi Tulikouran poika on urheilulääkärinä tunnettu Ilkka Tulikoura. Hänen isänsä oli kansanedustaja Juho Tulikoura, joka teloitettiin punaisten toimesta Kouvolassa 1918.


title: Toimi Tulikoura

text: Toimi Tulikoura palveli jatkosodassa I. pataljoonassa Jalkaväkirykmentti 23:ssa kapteenina 1941 ja 1942 majurina.


title: Sapele

text: Sapele on kaupunki Deltan osavaltiossa Nigerian eteläosassa. Vuonna 2000 siellä oli noin 130 000 asukasta.


title: Sapele

text: Sapele sijaitsee Benin-joen varressa lähellä paikkaa, jossa sivujoet Ethiope ja Jamieson yhtyvät joen pääuomaan. Kaupunki on nykyisin Nigerian merkittävimpiä jokisatamia, jossa käsitellään ja rahdataan sahatavaraa, kumia ja palmuöljyä.


title: Finn Salomonsen

text: Finn Salomonsen (31. tammikuuta 1909 Kööpenhamina – 23. huhtikuuta 1983) oli tanskalainen lintutieteilijä, joka tutki etenkin Grönlannin linnustoa.


title: Finn Salomonsen

text: Salomonsen kiinnostui Grönlannista ja sen linnustosta tehtyään 16-vuotiaana Lehn Schiolerin kanssa retken Upernavikin alueelle. Salomonsen suoritti tutkinnon eläintieteessä vuonna 1932 ja väitteli tohtoriksi 1939. Hän toimi Kööpenhaminan yliopiston eläintieteen museon assistenttina, vuodesta 1952 kuraattorina ja vuodesta 1958 vuoteen 1978 ylikuraattorina. Hänen tutkimuksensa suuntautuivat etupäässä lintujen muuton ja sulkasadon tutkimiseen.


title: Finn Salomonsen

text: Salomonsen toimitti Tanskan lintutieteellisen yhdistyksen lehteä "Dansk Ornithologisk Forenings Tidsskrift" vuosina 1942–1961. Hän osallistui 19 kirjan julkaisemiseen. Hän toimi Tanskan lintutieteellisen yhdistyksen puheenjohtajana 1959–1971.


title: Finn Salomonsen

text: Salomonsen teki tutkimusretken Filippiineille 1951–1952 ja Bismarckinsaarille 1962. Hän kuvaili ja nimesi muutamia tieteelle uusia lintulajeja ja alalajeja, muun muassa latvusmesitin ("Neodrepanis hypoxantha").


title: Finn Salomonsen

text: Finn Salomonsen avioitui vuonna 1955 Ruth Birgit Nielsenin kanssa.


title: Unitaarinen yritys

text: Unitaarinen yritys, joskus myös "unitaariyritys" tai "unitaariyhtiö" () on eräs Venäjän, Valko-Venäjän ja entisen Neuvostoliiton alueella käytössä oleva julkisen vallan käyttämä yritysmuoto. Unitaariyhtiöt ovat kaupallisia yrityksiä, jotka käyttävät liiketoiminnassaan taloudellisen tai toiminnallisen hallintaoikeuden nojalla valtion tai kunnan kiinteistöjä tai muuta omaisuutta.


title: Unitaarinen yritys

text: Yhtiömuoto on määritelty laissa, jonka Venäjän liittokokous hyväksyi 11. lokakuuta vuonna 2002 ja presidentti Putin allekirjoitti 14. marraskuuta vuonna 2002.


title: Unitaarinen yritys

text: Unitaariset yritykset ovat perustavoitteidensa perusteella kaupallisia organisaatioita, eli Venäjän siviililainsäädännön mukaan ne tavoittelevat taloudellista etua. Unitaariset yritykset voidaan jakaa valtiollisiin, kunnallisiin tai kruunuyrityksiin. Unitaarisen yrityksen perustajana on Venäjällä ainoastaan valtio (kunnalliset oikeushenkilöt mukaan lukien): liittovaltion hallitus, federaatiosubjekti tai paikallishallinto tai muut valtion yhdyskunnat. Yritys- ja omistusmuodosta seuraa, että myös näiden kaupallisten valtiollisten oikeushenkilöiden on edustettava valtion etuja.


title: Unitaarinen yritys

text: Yhtiömuotoa voidaan soveltaa vain kaupallisiin yhtiöihin, jotka käyttävät liiketoiminnassaan taloudellisen tai toiminnallisen hallintaoikeuden nojalla valtion tai kunnan kiinteistöjä tai muuta omaisuutta. Unitaarisen yrityksen nimen tulee viitata omistajaan. Päätösvaltaa unitaarisessa yrityksessä käyttää omistajan asettama johtaja. Yritys vastaa velvoitteistaan kaikilla hallinnassaan olevilla varoilla, mutta vastuu ei ulotu sen omistajan velvoitteisiin. Liikehallinnointioikeuden pohjalta toimivat yritykset ovat oikeastaan valtion tai kunnan rajavastuuyhtiöitä. Ne pystyvät tavallisesti itsenäiseen kaupantekoon. Lainat, muutokset kiinteistöissä tai suurkaupat sekä operatiivisen hallintaoikeuden tapauksessa omaisuuden muutokset vaativat omistajan valtuutuksen. Unitaarisen yrityksen varallisuus on jakamaton, sitä ei saa pilkkoa osiin esimerkiksi osakkeiden avulla, eikä unitaariyhtiö voi näin perustaa varsinaisia tytäryrityksiä. Haarakonttoreita voidaan kuitenkin muodostaa. Unitaariyhtiö on taloudellisesti itsenäinen, ja ainoastaan voitto tulee luovuttaa valtiolle tai mulle omistajalle.


title: Unitaarinen yritys

text: Valtion omistamista unitaarisista yrityksistä käytetään lyhenteitä FGUP (ФГУП, "Federalnoje gosudarstvennoje unitarnoje predprijatije"), GUP (ГУП, "Gosudarstvennoje unitarnoje predprijatije"), tai MUP (МУП, "Munitsipalnoje unitarnoje predprijatije").


title: Unitaarinen yritys

text: Tunnettuja tämän yhtiömuodon edustajia on esimerkiksi Venäjän posti (FGUP Potšta Rossii) alueellisine tytäryhtiöineen, atomijäänmurtajista vastaava Atomflot (FGUP Atomflot), kantoraketti- ja satelliittivalmistaja Hrunitšev, Krylovin tutkimuskeskus (FGUP Krylovski gosudarstvennyi nautšnyi tsentr) ja materiaali-instituutti (Krylov FGUP TsNIIM), Moskovan joukkoliikenneyhtiö GUP Mosgortrans, atomivoimaloita operoiva FGUP Rosenergoatom (?), valtamerisatamayhtiö FGUP Rosmorport, Venäjän televisio- ja radiolähetinverkosto FGUP RTRS (Rossijskaja televizionnaja i radioveštšatelnaja set) keskeisiä sähköisiä medioita hallitseva Yleisvenäläinen valtion televisio- ja radioyhtiö (FGUP VGTRK), sekä uutis- ja tietotoimisto RIA Novosti (FGUP RAMI RIA Novosti).


title: Unitaarinen yritys

text: Joitain aiempia unitaarisia yrityksiä, kuten lentoyhtiö Rossija ja telakkayhtiö Sevmaš, on sittemmin muutettu osakeyhtiöiksi.


title: Unitaarinen yritys

text: Valko-Venäjällä useat valtiolle perinteisesti kuuluneet keskeiset palvelut kuten kiinteästä puhelinverkosta vastaava Beltelekam (), postilaitos Belpošta () ja Valko-Venäjän valtiollinen tietotoimisto BelTA ovat yhtiömuodoltaan tasavallan unitaarisia yrityksiä (, ), josta yhtiömuodosta käytetään lyhennettä RUP. Suuriin julkisiin unitaariyhtiöihin kuuluu myös esimerkiksi linja-autoja ja raitiovaunuja valmistava Belkommunmaš (УП «Белкоммунмаш»| UP Belkommunmaš). RUP tai UP ei ilmeisesti ole yksiselitteinen yhtiömuodon suhteen, sillä esimerkiksi valtiolliseen kemianteollisuuskonserni Belneftehimiin kuuluvasta Belorusneftistä käytetään rakennetta "RUP PO Belorusneft", missä tuo PO kertoo yhtiömuodon (tuotantoyhteisö).


title: Shawna Shattuck

text: Shawna Shattuck (syntynyt 1950-luvulla, Yhdysvalloissa) on yhdysvaltalaisen näyttelijän Shari Shattuckin vanhempi sisar. Hän on esiintynyt sivurooleissa sarjassa Teho-osasto (1995) ja kahdessa elokuvassa vuonna 2001.


title: Rovaniemen Palloseuran kausi 2008

text: Rovaniemen Palloseuran kausi 2008 oli RoPS:n 23:s kausi pääsarjatasolla Veikkausliigassa. RoPS sijoittui lopulta kymmenenneksi Veikkausliigassa, vaikka alkukaudesta vaikutti että joukkue sijoittuisi vieläkin paremmin. RoPS joutui lähtemään kauteen uudella valmentajalla Tom Saintfietillä, koska syksyllä 2007 RoPS:n Veikkausliigaan nostanut valmentaja Kari Virtanen ei halunnut jatkaa päävalmentajana. Saintfiet saapui Hollannin FC Emmenistä RoPS:aan. Saintfiet ei kuitenkaan ollut oikea mies valmennustehtäviin, sillä RoPS antoi Saintfietille potkut ennen kauden alkua. Tilalle palkattiin virolainen Valeri Bondarenko.


title: Rovaniemen Palloseuran kausi 2008

text: RoPS osallistui kauden aikana myös Suomen Cupiin, jossa joukkue selvisi 6.kierrokselle, jossa lopulta Warkaus JK pudotti RoPS:n jatkosta.


title: Kokonaistuotanto

text: Kokonaistuotanto on kansantaloudessa tietyssä ajanjaksossa, yleensä vuodessa, tuotettujen lopputuotteiden arvo. Kokonaistuotannon mittarina käytetään bruttokansantuotetta (BKT). Esimerkiksi Suomen BKT oli vuonna 2007 noin 165 miljardia €.


title: Kadettitoverikunta

text: Kadettitoverikunta ry on kadettien opiskelijajärjestö, jonka tarkoituksena on vaalia Kadettikoulun ja kadettien perinteitä sekä kehittää yhteistoimintaa muiden opiskelijajärjestöjen kanssa.


title: Kadettitoverikunta

text: Kadettitoverikunnan toiminta on esillä kadettien jokapäiväisessä elämässä Maanpuolustuskorkeakoulun kampuksella. Se vastaa mm. erilaisten tapahtumien järjestämisestä, Kalpa-lehden tuotannosta, Kadettikellarin toiminnasta sekä yhteistoiminnasta muiden korkeakoulujen ja yhteistyökumppaneiden kanssa.


title: Kadettitoverikunta

text: Vuonna 1925 perustettiin kadettien keskuudessa toverikunta, jonka toiminta jatkui myöhemmin Kadettioppilaskuntana. Vuonna 2006 suoritettiin organisaatiomuutos, jolloin perustettiin rekisteröitynyt yhdistys jatkamaan Kadettioppilaskunnan toimintaa. Ylioppilaskuntatehtävät eriytettiin Maanpuolustuskorkeakoulun oppilaskunnaksi.


title: Tietokoneen vangit

text: Tietokoneen vangit ("Devil on My Back") on Monica Hughesin kirjoittama nuorten tieteiskirja. Alkuperäisteos ilmestyi 1984 ja suomennos 1986. Kirjan on suomentanut Saima-Liisa Laatunen.


title: Yhteisyritys

text: Yhteisyritys on yritys, jonka esimerkiksi emoyritys omistaa tasaosuuksin (esimerkiksi puoliksi) yhdessä jonkin yrityskonserniin kuulumattoman toisen yrityksen tai muun tahon kanssa. Myös omistajien äänivalta jakautuu vastaavasti tasan kahden tai useamman omistajatahon kesken. Omistajat tavallisesti ohjaavat yrityksen päätöksentekoa niin, ettei millään taholla ole yksin määräämisvaltaa yhteisyrityksessä.


title: Seppo Kujala

text: Seppo Antero Kujala (s. 24. syyskuuta 1980) on suomalainen kuulantyöntäjä, joka edusti urallaan Lapin Veikkoja ja Kajaanin Kipinää. Kujala on saavuttanut Kalevan kisoissa hopeaa 2008 ja 2009 sekä pronssia 2010. Lisäksi hän oli kolmas sisäratojen SM-kilpailuissa 2007. Nuorten Pohjoismaiden mestaruuskilpailuissa hän sai hopeaa 2000. Hän edusti Suomea aikuisten maaottelussa ensimmäisen kerran 2008. Kujalan ennätys 19,35 metriä on työnnetty Rovaniemellä 2008.


title: Jalkapallon Suomen Cup 2008

text: Suomen Cup 2008 oli kaikkiaan 54. jalkapallon Suomen Cupin järjestämisvuosi. Kilpailuun osallistui 361 joukkuetta. Loppuottelu pelattiin 1. marraskuuta. Turnauksen voitti HJK kukistettuaan finaalissa FC Hongan.


title: Jalkapallon Suomen Cup 2008

text: HJK:lle Suomen Cupin voitto oli kaikkiaan kymmenes. FC Honka hävisi toisena vuotena peräkkäin finaalin (Tampere United voittaja kaudella 2007).


title: Retšytsa

text: Retšytsa (, IPA ['rɛtʂɨtsa]) eli Retšitsa (; ) on keskikokoinen kaupunki ja hallintopiiri Homelin alueella Valko-Venäjän eteläosissa. Homel sijaitsee 50 kilometriä Retšytsan itäpuolella. Vuoden 2009 väestönlaskennassa kaupungin asukasluku oli 64 731 ihmistä. Kaupungin nimeä kantavan hallintopiirin asukasluku oli 104 781, mihin sisältyivät Retšytsan kaupunki, Vasilevitšyn pikkukaupunki (3 923 as.) ja Zaretštšan kaupunkityyppinen taajama (2 447 as.) sekä ympäröivä maaseutu kylineen.


title: Retšytsa

text: Dnepr-joen länsipenkereellä sijaitseva Retšytsa mainitaan asiakirjoissa jo 1213 ja 1200-luvun loppupuolella paikalla oli linnoitettua asutusta. Jo Novgorodin aikakirjoissa (1016-1471) paikkaa kutsuttiin kaupungiksi. Vuonna 1511 kaupungille määriteltiin Magdeburgin lain nojalla kaupungeille tyypillinen kaupankäyntioikeus.


title: Retšytsa

text: Vesiyhteys on ollut kautta historian tärkeä tälle Dneprin rantakaupungille. Nykyisin kaupunkia yhdistää myös Valko-Venäjän eteläosat toisiinsa kytkevä Brest-Kobryn-Pinsk-Homel-rautatie. Samansuuntainen M10 valtatie kulkee muutaman kilometrin päässä Retšytsan eteläpuolitse ja yhdistää kaupungin Homelin alueen suurimpiin kaupunkeihin (Homel ja Mazyr). Luoteeseen vievä kantatie P82 tuo yhteyden Svetlahorskin, Babruiskin ja edelleen Minskin suuntaan.


title: Retšytsa

text: Retšytsa on teollisuuskaupunki, jossa sijaitsee mm. telakka, tekstiilitehdas, panimo.


title: Theodore von Kármán

text: Theodore von Kármán (unkarinkielinen nimi "Tódor Kármán" tai "Tódor Szőllőskislaki Kármán"; 11. toukokuuta 1881 Budapest, Itävalta-Unkari – 7. toukokuuta 1963 Aachen, Länsi-Saksa) oli unkarilais-amerikkalainen tieteilijä, joka tutki aerodynamiikkaa ja lentotekniikkaa. Hän perusti Jet Propulsion Laboratoryn Pasadenaan Kaliforniaan, ja hänen nimensä liitetään pyörteisiin.


title: Theodore von Kármán

text: Kármán valmistui insinööriksi Budapestin teknillisestä korkeakoulusta 1902, ja sen jälkeen hän hakeutui Göttingenin yliopistoon Saksaan voidakseen suorittaa tohtorintutkinnon Ludwig Prandtlin ohjauksessa 1908.


title: Theodore von Kármán

text: Von Kármánin elinikäinen kiinnostus lentokoneisiin heräsi 1908, kun hän Ranskassa käydessään näki Henri Farmanin pitävän lentokoneellaan Pariisin ulkopuolella lentonäytöksiä. Kun hän oli palannut Göttingenin yliopistoon opettamaan, häneen ottivat yhteyttä von Zeppelinin ilmalaivan parissa työskentelevät henkilöt. Von Kármán sai tehtäväksi yrittää vähentää ilmalaivan ilmanvastusta. Hänen havaintojaan virtaviivojen merkityksestä pidettiin uraauurtavina.


title: Theodore von Kármán

text: Kármán valittiin 1913 Aachenin teknillisen korkeakoulu aerodynamiikan osaston johtajaksi, ja hän rakensi suuren tutkimuslaboratorion ja sinne tuulitunnelin. Siellä hän laski Junkersin ensimmäisen yksitasoisen lentokoneen siipiprofiilit.


title: Theodore von Kármán

text: Antisemitismin nousu sai hänet muuttamaan vuonna 1930 Yhdysvaltoihin.


title: Onnellinen mies (elokuva)

text: Onnellinen mies on Hannu Kahakorven ohjaama televisioelokuva vuodelta 1979. Elokuva perustuu Arto Paasilinnan samannimiseen romaaniin.


title: Onnellinen mies (täsmennyssivu)

text: Onnellinen mies voi tarkoittaa seuraavia asioita:


title: Dublinin taistelu

text: Dublinin taistelu oli Irlannin sisällissodan aloittanut taistelu, joka käytiin 28. kesäkuuta – 5. heinäkuuta 1922. Taistelut alkoivat, kun Irlannin vapaavaltion väliaikaishallituksen joukot hyökkäsivät Dublinin oikeustalolle, jota Irlannin tasavaltalaisarmeija (IRA) piti hallussaan. Taistelut päättyivät tasavaltalaisten tappioon.


title: Dublinin taistelu

text: 14. huhtikuuta 1922 noin 200 Irlannin tasavaltalaisarmeijan militanttia miehitti Dublinin oikeustalon Rory O'Connorin johdolla. He halusivat aseellisen yhteenoton Yhdistyneen kuningaskunnan kanssa ja toivoivat tätä kautta Ison-Britannian ja Irlannin sopimuksen kaatuvan ja yhdistävän kahteen ryhmittymään jakautuneen IRA:n taisteluun yhteistä vihollista vastaan. Osa irlantilaisista piti hyökkäystä kuitenkin kapinana, joka irlantilaisten tulisi hoitaa brittien sijasta. Yhdistynyt kuningaskunta painosti Irlannin vapaavaltion väliaikaishallintoa puuttumaan kapinaan.


title: Dublinin taistelu

text: Winston Churchill lupasi väliaikaishallinnon vastaperustetun armeijan komentajalle Michael Collinsille tykistöä ja kaksi kenttätykkiä sijoitettiin Parliament Steetille ja Winetavern Streetille. 28. kesäkuuta tykit avasivat tulen.


title: Dublinin taistelu

text: Ensimmäisen päivän tykistötulen jälkeen britit päättivät antaa väliaikaishallinnolle lisää aseistusta. Britit tarjosivat Collinsille haupitseja ja tarjoutuivat myös pommittamaan oikeustaloa lentokoneilla. Collins pelkäsi aseiden aiheuttavan siviiliuhreja eikä ottanut vastaan kuin kaksi kenttätykkiä. 29. kesäkuuta joukot tekivät rynnäkön oikeustalolle. Lopulta oikeustaloa hallussaan pitäneet joukot antautuivat väliaikaishallinnon joukoille.


title: Dublinin taistelu

text: Taistelut kuitenkin jatkuivat heinäkuun viidenteen päivään saakka eri puolilla Dublinia.


title: Jonne Hattunen

text: Jonne Hattunen (s. 15. heinäkuuta 1985 Kajaani) on suomalainen jääkiekkopuolustaja, joka pelaa Mestis-joukkue Kajaanin Hokissa. Hattusen vahvuudet ovat koko ja kiekollinen peli ja heikkous oman pään pelaaminen.


title: Jonne Hattunen

text: Hattunen on Kajaanin Hokin kasvatti. Hän pelasi joukkueessa ensimmäiset miesten pelinsä jo 16-vuotiaana Suomi-sarjassa kaudella 2001–2002. Hattunen voitti sarjan mestaruuden ja oli nostamassa Hokkia Mestikseen kaudeksi 2002–2003, jollon hän pelasi sarjatasoa ylempänä seitsemän runkosarja- ja yhden playoff-ottelun. Hattunen pelasi kauden aikana myös kaksi ottelua lainalle Porin Ässien A-nuorissa.


title: Jonne Hattunen

text: Kauden 2003–2004 Hattunen pelasi Pelicansin A-nuorissa. Hän pelasi kauden aikana joukkueessa myös yhden SM-liigaottelun. Kaudeksi 2004–2005 Hattunen siirtyi Rauman Lukkoon. Hän pelasi siellä kaksi kautta kokonaan A-nuorissa. Kaudella 2006–2007 Hattunen kuului Lukon SM-liigarinkiin. Hän aloitti kautensa lainalla Mestis-joukkue Forssan Palloseurassa, josta Hattunen palasi marraskuussa 2006 joulutaukoon asti kestävällä lainasopimuksella Kajaanin Hokkiin. Hattunen jatkoi joukkueessa lopulta koko loppukauden ja voitti Mestiksen mestaruuden keväällä 2007. Hattunen jatkoi uudella sopimuksella Hokissa kaudella 2007–2008, joka päättyi Mestis-hopeaan. Hän jatkoi sopimustaan myös kaudelle 2008–2009, jolloin Hattunen teki Mestiksen yhden kauden piste-ennätyksensä tehoilla 7+9=16. Hän voitti kauden päätteeksi Mestis-pronssia.


title: Jonne Hattunen

text: Hattunen jatkoi Hokissa jälleen kaudella 2009–2010, joka päättyi kuitenkin olkapäävammaan 30 pelatun ottelun jälkeen. Hän kävi keväällä 2010 leikkauksessa ja palasi Hokkiin kuntouduttuaan loppukauden 2010–2011 kattavalla sopimuksella joulukuussa 2010. Huhtikuussa 2011 Hattunen solmi taas vuoden mittaisen jatkosopimuksen joukkueen kanssa.


title: Jonne Hattunen

text: Hattusen pikkuveli Jarkko pelaa laitahyökkääjänä SM-liigaa TPS:ssä. Myös hänen nuorempi pikkuveljensä Jesse on pelannut jääkiekkoa.


title: Stance punks

text: Stance punks on japanilainen punk-yhtye. Yhtye aloitti uransa vuonna 1999.Yhtye tuli tunnetuksi Battle Royale 2 -elokuvan lopetuskappaleellaan "Mayonaka Shounen Totsugekidan".


title: Vastuslämpötila-anturi

text: Vastuslämpötila-anturi on lämpötilan mittaamiseen tarkoitettu mittauspää, jolla kosketetaan mitattavaa ainetta ja jonka resistanssi vaihtelee lämpötilan mukaan.


title: Vastuslämpötila-anturi

text: Platinasta valmistetut standardimalliset PT100- ja PT1000-anturit ovat hyvin yleisiä vastuslämpötila-antureita. PT100- ja PT1000-antureita on eri tarkkuusluokkia, mutta tyypillinen tarkkuus on -50..+100 °C:n lämpötiloissa 0,5 °C:n luokkaa. PT100- ja PT1000-antureiden mitta-alue on noin -200..+600 °C.


title: Vastuslämpötila-anturi

text: PT100-anturin nimellisvastus 0 °C on 100 ohmia ja vastuksen muutos 0,385 Ω/°C. PT1000-anturin nimellisvastus on vastaavasti 0 °C:n lämpötilassa 1000 ohmia ja vastuksen muutos 3,85 Ω/°C. Molemmissa vastuksen arvo kasvaa lämpötilan noustessa.


title: Vastuslämpötila-anturi

text: NTC-antureilla päästään tyypillisesti 1..2 °C:n tarkkuuksiin -50..+100 °C:n lämpötiloissa. NTC-antureiden mitta-alue on noin -50..+150 °C, ja niiden vastuksen lämpötilariippuvuus on voimakkaan epälineaarinen.


title: Ian Watkins

text: Ian David Karslake Watkins ( s. 30. heinäkuuta 1977 Pontypridd, Wales) on walesilainen muusikko, joka oli vaihtoehtorockia soittaneen Lostprophets-yhtyeen perustaja ja laulaja.


title: Ian Watkins

text: Joulukuussa 2012 Watkinsia vastaan nostettiin syytteet lapsi- ja eläinpornon hallussapidosta sekä lapsen raiskauksen suunnittelusta. Syytteiden ja oikeuskäsittelyn vuoksi Lostprophets lopetti toimintansa. Marraskuussa 2013 Watkins myönsi syytteet ja joulukuussa hänet tuomittiin 35 vuoden vankeusrangaistukseen.


title: Ian Watkins

text: Watkinsista oli tehty poliisille jo neljä vuotta ennen kiinnijäämistään ilmoituksia pedofilian harjoittamisesta, mutta poliisi ei noteerannut ilmoituksia.


title: Ian Watkins

text: Watkins hyväksikäytti lapsia yhdessä näiden äitien kanssa. Watkins oli lähettänyt yhdelle naiselle tekstiviestin ""Jos sinä kuulut minulle, niin vauvasikin kuuluu."" Watkins kommentoi tuomion saatuaan, että hänen seksuaalirikoksensa olivat "mega lolz".


title: Matilda ja lasten kapina

text: Matilda ja lasten kapina () on Danny DeViton ohjaama elokuva, joka sai ensi-iltansa 2. elokuuta 1996. Sen juoni on tuttu Roald Dahlin lastenromaanista "Matilda" (1988). Elokuvan kesto on noin 95 minuuttia, ja sen julkaissut yhtiö oli TriStar Pictures.


title: Matilda (elokuva)

text: Matilda () on vuonna 2017 ensi-iltansa saanut venäläinen historiallinen draamelokuva, jonka on ohjannut Aleksei Utšitel. Se kertoo Venäjän keisarin Nikolai II:n ja keisarillisessa baletissa tanssineen puolalaisen balettitanssijan Mathilde Krzesinskan rakkaussuhteesta.


title: Matilda (elokuva)

text: Venäjän vanhoilliset piirit ovat vastustaneet elokuvaa rienauksena, sillä Nikolai II on Venäjän ortodoksisen kirkon pyhimys. Elokuvan ensi-illan yhteydessä 24. lokakuuta 2017 Moskovassa oli paikalla mielenosoittajia, joita pidätettiin.


title: Mongolian ja Tiibetin ystävyys- ja yhteistyösopimus

text: Mongolian ja Tiibetin ystävyys- ja yhteistyösopimuksen allekirjoittivat Mongolian ja Tiibetin hallitukset 2. helmikuuta 1913 Urgassa (nyk. Ulaanbaatar). Jälkeenpäin sopimuksen pätevyys on kuitenkin kyseenalaistettu, sillä ei ole varmuutta siitä, oliko Tiibetin hallituksen edustajilla oikeus allekirjoittaa sopimus.


text: Qing-dynastian kukistumisen jälkeen 1911 sekä Tiibet että Mongolia julistivat muodollisen itsenäisyytensä lamalaisten johdolla. Kiinan tasavalta ei kuitenkaan tunnustanut kumpaakaan valtiota. Sopimuksessa Mongolia ja Tiibet julistivat tunnustavansa toisensa ja liittolaisuutensa. Mongolian edustajina sopimusta allekirjoitettaessa toimivat ulkoministeri De Lama Ravdan ja kenraali Manlaibaatar Damdinsüren. Tiibetiä edustivat burjaatti ja Venäjän kansalainen Agvan Dorjiev ja tiibetiläinen Gendun-Galsan. Sopimuksen sitovuudesta on esitetty epäilyjä. 13. Dalai Lama kiisti Dorjievilla olleen oikeus allekirjoittaa sopimus Mongolian kanssa. Lisäksi kummankaan maan hallitus ei näytä ratifioineen sopimusta missään vaiheessa. Venäjän kanta on, että Dorjiev ei Venäjän kansalaisena voinut toimia Dalai Laman diplomaattisena edustajana. Sopimuksen mongoliankielinen teksti on julkaistu Mongolian tiedeakatemiassa 1982.


text: Sopimuksesta huolimatta useimmat maat eivät tunnustaneet kumpaakaan maata. Qing-dynastian aikaiset sopimukset estivät länsimaita tunnustamasta kumpaakaan maata.


title: Rhea Perlman

text: Rhea Perlman (s. 31. maaliskuuta 1948) on yhdysvaltalainen näyttelijä. Hän esiintyi vuosina 1982–1993 Carla Tortellin osassa tilannekomediassa "Terveydeksi" ja sai tästä roolistaan muun muassa neljä Emmy-palkintoa. Hän on esiintynyt myös elokuvissa, kuten Matildan äidin roolissa lastenelokuvassa "Matilda ja lasten kapina" (1996).


title: Rhea Perlman

text: Perlman on ollut vuodesta 1982 naimisissa Danny DeViton kanssa, mutta he ilmoittivat eronneensa loppuvuodesta 2016. Parilla on kolme lasta.


title: Christopher Moore

text: Christopher Moore (s. 1957 Toledo, Ohio) on yhdysvaltalainen kirjailija. Hänen romaaninsa ovat absurdistisia fantasioita. Moore asuu San Franciscossa Kaliforniassa.


title: Relapse (Eminemin albumi)

text: Relapse on hip hop -artisti Eminemin kuudes studioalbumi, joka julkaistiin 15. toukokuuta 2009.


title: Relapse (Eminemin albumi)

text: Eminem paljasti levyn nimeksi "Relapsen" soitettuaan Sirius Satellite Radio -palvelun sisällä toimivan oman Shade 45 -kanavansa lähetykseen. (LL Cool J:n haastattelun aikana). Samassa lähetyksessa soitettiin myös Eminemin kappale ”I’m Having A Relapse”. Samassa lähetyksessä 50 Cent vihjaili albumin ilmestyvän ”muutaman kuukauden päästä”.


title: Relapse (Eminemin albumi)

text: Albumi myi ensimmäisen viikon aikana 608 000 kappaletta USA ssa ja 1 061 000 maailmanlaajuisesti.


title: Relapse (Eminemin albumi)

text: Eminem julkaisi myös singlen nimeltä ”Crack A Bottle”, jossa esiintyi Eminemin lisäksi Dr. Dre ja 50 Cent. Kappaleesta tuli hitti Yhdysvalloissa ja pääsi singlelistan 1. sijalle. Albumilta julkaistiin toisetkin singlet ”We Made You” ja ”3 a.m.”, joille tehtiin musiikkivideot. Albumin neljäs single on ”Old Time’s Sake” jolla vierailee Dr. Dre. Viides single on ”Beautiful”.


title: Relapse (Eminemin albumi)

text: Albumista julkaistiin uusi versio 21. joulukuuta 2009 nimellä "Relapse: Refill". Se sisälsi alkuperäisen 20 kappaleen (ja kahden bonuskappaleen) lisäksi bonuslevyn, jolla on seitsemän uutta kappaletta. Refilliltä julkaistiin elokuussa 2009 yksi single "Forever", jolla ovat mukana Drake, Kanye West ja Lil Wayne. Single löytyy myös "More Than a Game" -elokuvan soundtrackiltä. Refilliltä julkaistiin myös kaksi promosingleä: "Elevator" ja "Hell Breaks Loose". Kumpikin single julkaistiin 15. joulukuuta 2009.


title: Hiomakone

text: Hiomakone on puuhioketta tuottava kone, jonka toiminta perustuu mekaaniseen puun työstämiseen. Puuta painetaan pyörivää hiomakivitahkoa vasten ja sekaan johdetaan vettä, jolloin puupölystä ja vedestä muodostuu hiokemassaa. Hioketta käytetään pahvin ja paperin valmistukseen.


title: Hiomakone

text: Paperia valmistettiin vielä 1800-luvun alkupuolella pääosin lumpusta. Paperintarpeen kasvaessa jatkuvasti ei lumppua kuitenkaan ollut riittävästi saatavilla, jolloin sille alettiin etsiä vaihtoehtoisia raaka-aineita. Materiaalina testattiin kaisloja, sammaleita, humalia, nokkosia, juolavehnän juuria, asbestia, olkea ja erilaisia puulajeja. Mullistavaksi raaka-aineeksi osoittautui puu. Yksi tätä vaihtoehtoa kehitelleistä kokeilijoista ja keksijöitä oli saksalainen hiomomestari Friedrich Keller, joka onnistui valmistamaan puusta kuitumassaa 1844. Kymmenisen vuotta myöhemmin 1852 Heinrich Voelter kehitti keksinnöstä tehdaskäyttöön soveltuvan hiomakoneen. Pariisin maailmannäyttelyssä vuonna 1867 esiteltiin kokonainen hiomo, joka toi keksinnölle maailmanmaineen.


title: Hiomakone

text: Kylmähiomakoneeksi kutsutaan koneita, jotka käyttävät runsaasti vettä, eikä puu pääse lämpenemään. Jos vettä käytetään vähän, hiokkeen lämpötila nousee, siitä tulee karkeampaa ja kuiduista pitempiä.


title: Hiomakone

text: Viipurilainen kirjanpainaja C. G. Holmström sai vuonna 1856 patentin keksimälleen hiomakoneelle, mutta myi patenttinsa viipurilaiselle apteekkarille Achates Thunebergille. Thuneberg rakennutti pienen puuhiomon Kinterin koskelle. Warkauden konepajalla rakennetiin hiomakone Thunebergin piirustusten mukaan ja puumassan valmistus voitiin aloittaa 1860. Raaka-aineena käytettiin haapaa. Toisen puuhiomon Suomeen rakennutti vuori-insinööri Knut Fredrik Idestam vuonna 1865 Tampereelle. Myös Idestamin hiomo käytti raaka-aineena haapaa. Vuonna 1868 Idestam rakennutti suuremman hiomon Nokialle. Kolmantena hiomon ennätti perustamaan G. A. Serlachius Mänttään.


title: Hiomakone

text: Suomessa voi katsoa vallinneen 1870-luvun alussa pienen puuhiomoiden perustamisaallon, jonka seurauksena vuonna 1875 puuhiomoita oli jo 12:


title: Aurikalsiitti

text: Aurikalsiitti on karbonaattimineraali jota tavataan usein sekundäärimineraalina sinkki- ja kupariesiintymien hapettumisvyöhykkeiden yhteydessä. Sen kemiallinen kaava on (Zn,Cu)(CO)(OH) Ainesosien sekoitussuhteet voidaan lukea myös niin, että se koostuu 46% sinkkioksidista, 28% kuparioksidista, 16% hiilihaposta ja 10% vedestä.


title: Aurikalsiitti

text: Aurikalsiitti on erittäin pehmeää, ja sen kovuus onkin vain 1–2 Mohsin kovuusasteikolla. Se lohkeaa täydellisesti ja sen kiilto on helmimäinen tai silkkimäinen.


title: Aurikalsiitti

text: Aurikalsiitti on kidejärjestelmältään ortorombinen


title: Aurikalsiitti

text: Tätä mineraalia esiintyy erittäin harvoin erillisinä kiteinä. Yksittäiset kiteet näyttävät neuloilta suurennuslasilla katsottuna. Aurikalsiitti on helppo tunnistaa, koska se reagoi laimennettuun suolahappoon poreillen ja muodostaen hiilidioksidia. Se palaa vihreällä liekillä, koska se sisältää kuparia, mutta se ei sula.


title: Aurikalsiitti

text: Aurikalsiitilta puuttuu fluoresenssi.


title: Aurikalsiitti

text: Aurikalsiittia on löydetty Meksikosta, Yhdysvalloista ja Siperiasta. Se muodostaa tyypillisesti sinisiä tai vihreitä kiteitä.


title: Aurikalsiitti

text: Aurikalsiittia on helppo naarmuttaa ja vaurioittaa sormenkynnellä. Vaikka sitä esiintyy monissa maissa, parhaat esiintymät ovat Yhdysvaltojen Arizonassa ja Utahissa sekä Meksikossa. Jos aurikalsiittia löytyy, se on puhdistettava erittäin varovaisesti tislatulla vedellä.


title: Aurikalsiitti

text: Aurikalsiitin nimi tarkoittaa "messinkimalmia", mutta koska se on niin harvinaista, sitä on tuskin käytetty messingintuotantoon. Erikoisen värisenä se on kuitenkin hyvä sinkkiesiintymien indikaattori.


title: Jouluksi kotiin (albumi)

text: Jouluksi kotiin on suomalaislaulaja Jani Wickholmin joululauluja sisältävä viides studioalbumi. Se julkaistiin 5. marraskuuta 2008.


title: Jouluksi kotiin (albumi)

text: Albumin ainoa uusi kappale on "Jouluksi kotiin". Muut ovat perinteisiä, Wickholmille tärkeitä joululauluja.


title: Vuoksen Satama

text: Vuoksen Satama on Stora Enson satama Imatralla. Satamaan mahtuu kolme laivaa samaan aikaan. Satamaan tuodaan puuta tehtaan tarpeisiin. Ensimmäinen laiva satamassa oli Bore IX 1960-luvun lopussa. Bore IX oli ensimmäinen laiva, joka käytti Saimaan kanavaa.


title: Orellaniini

text: Orellaniini on eräissä sienilajeissa tavattava myrkyllinen alkaloidi, bipyridyylirakenteinen toksiini.


title: Orellaniini

text: Orellaniinia esiintyy erityisesti seitikeissä ("Cortinarius"). Se tuhoaa ensisijaisesti munuaiskudosta. Varhaisoireet ovat lievät. Latenssiaika munuaisvauriosta kertoviin oireisiin voi olla jopa pari viikkoa. Oireita ovat muun muassa väsymys, suun kuivuminen, jatkuva virtsaamistarve, alavatsasärky ja lihassärky. Lopulta virtsaneritys lakkaa kokonaan. Orellaniinimyrkytystä voidaan hoitaa keinomunuaishoidolla eli hemodialyysilla. Voidaan myös tehdä munuaisensiirto.


title: Orellaniini

text: Orellaniinin kemiallinen kaava on CHNO, moolimassa 252,17 g/mol ja CAS-numero 37338-80-0.


title: Humbersiden lentoasema

text: Humbersiden lentoasema (IATA: HUY, ICAO: EGNJ) sijaitsee North Lincolnshiren alueella Englannissa, 18,5 kilometriä Grimsbyn rannikkokaupungista länteen, 21 kilometrin etäisyydellä Kingston upon Hullin kaupungista etelään ja saman verran Scunthorpen kaupungista itään, A18-valtatien varrella. Kyseessä on pieni kansainvälinen lentoasema, jonka on omistanut Manchester Airports Group (MAG) vuodesta 1999. MAG on suurin englantilaisomisteinen lentoasemayhtiö, joka ilmoitti vuonna 2008 tavoitteiden uudesta arvioinnista Humbersiden lentoaseman osalta. Kaikki mahdollisuudet, myös lentoaseman luovuttaminen, olivat harkinnassa.


title: Humbersiden lentoasema

text: Kilpailevia lentoasemia ovat Robin Hood Airport Doncaster Sheffield 33 kilometrin etäisyydellä, East Midland 82 kilometrin päässä ja Leeds-Bradford 87 kilometrin päässä. Doncaster-Sheffield avattiin vuonna 2005. Kaikki kolme kilpailevaa asemaa tarjoavat laajemman reittilentojen valikoiman.


title: Humbersiden lentoasema

text: Humbersiden lentoasemaa käytti 516 000 reitti- ja tilauslentojen matkustajaa vuonna 2006, mikä merkitsi 13%:n kasvua vuodesta 2005. Matkustajamäärä ylsi Yhdistyneen kuningaskunnan 29. sijalle. Vuonna 2007 koettiin 9,5%:n lasku, jolloin matkustajamäärä oli 467 000. Vuoden 2008 matkustajamääräksi ennakoidaan 446 000:n tasoa heinäkuun väliaikaisten tilastojen perusteella.


title: Humbersiden lentoasema

text: Kyseessä on suosittu yleisilmailun lentoasema, mihin vaikuttavat kentän kokoon nähden alhaiset laskeutumis- ja toimenpidemaksut. Kyseessä on myös Pohjanmeren öljy- ja kaasukentille liikennöivien helikopterien tärkein tukikohta.


title: Humbersiden lentoasema

text: Asema on palvellut Royal Air Forcen Kirmingtonin tukikohtana, joka avattiin 2. maailmansodassa vuonna 1941. Tukikohtaa käytti Avro Lancaster -koneilla varustettu lentolaivue numero 166. Lentoasema hylättiin sodan jälkeen vuonna 1945, ja alue jäi vaille käyttöä vuoteen 1974 saakka. Tuolloin paikalliset päättäjät avasivat aseman uudelleen Kirmingtonin lentoaseman nimellä. Englannin paikallishallinnon uudistuksissa seutu sai Humbersiden nimen, jolloin lentoaseman nimeksi vaihdettiin Humbersiden lentoasema. Kiitotie 03/21 laajennettiin nykyisiin mittoihinsa vuonna 1992, jolloin laajemmilla konetyypeillä voitiin liikennöidä.


title: Robbie Brightwell

text: Robbie Brightwell (s. 27. lokakuuta 1939 Rawalpindi, Pakistan) on entinen brittiläinen pikajuoksija ja olympiamitalisti. Hänen päämatkansa oli 400 metrin juoksu.


title: Robbie Brightwell

text: Brightwell juoksi Rooman 1960 olympialaisissa 400 metrin juoksun välierissä Britannian ennätyksen 46,1 s mutta ei selviytynyt loppukilpailuun. Heinäkuussa 1962 hän juoksi 440 jaardilla Euroopan ennätyksen 45,9 s voittaessaan Englannin mestaruuden. Euroopan-mestaruuskilpailuissa Belgradissa hän voitti 400 metrillä kultaa ajalla 45,9 ja 4 × 400 metrin viestijuoksussa hopeaa ajalla 3.05,9. Kilpailuvuosi 1962 päättyi marraskuussa Perthissä käytyihin Kansainyhteisön kisoihin, joissa Brightwell juoksi 440 jaardilla ajan 46,8 ja sai hopeaa hävittyään Jamaikan George Kerrille 0,1 sekuntia.


title: Robbie Brightwell

text: Tokion 1964 olympialaisissa Brightwell sijoittui 400 metrin juoksussa neljänneksi ajalla 45,7. Hopeaa hän sai 4 × 400 metrin viestissä (loppuaika 3.01,6), jonka loppusuoralla hän ohitti Trinidad ja Tobagon Wendell Mottleyn. Joulukuussa 1964 hän avioitui olympiavoittaja Ann Packerin kanssa. Heidän poikansa Ian ja David pelasivat pitkään ammattilaisina jalkapalloa muun muassa Manchester Cityn joukkueessa.


title: Kortteinen

text: Kortteinen on kylä Kaavin kunnassa Pohjois-Savossa. Kylä sijaitsee noin 15 kilometrin päässä Kaavin kirkonkylästä.


title: Kortteinen

text: Asukkaita Kortteisen kyläkeskuksessa on reilut 30. Asukasmäärä on noin 250, jos mukaan lasketaan kylän lähialueet 5 km säteellä.


title: Kortteinen

text: Kortteisessa toimi kyläkauppa, joka on nyt lakkautettu. Kylällä on myös koulu, jossa iltaisin pidetään kerhoja koululaisille. Kortteisen koulua uhkaa lakkautus syksyllä 2016.


title: Suomen Eurooppaliike

text: Suomen Eurooppaliike ry () on suomalainen kansalaisliike, jonka tarkoituksena on tukea eri tavoin Suomen jäsenyyttä Euroopan unionissa. Se perustettiin vuonna 1995, vuoden 1994 EU-kansanäänestyksen jälkeen. Liikkeen perustivat samat henkilöt, jotka olivat keskeisissä tehtävissä kansanäänestystä varten perustetussa Kyllä Euroopalle ry:ssä. Suomen Eurooppaliikkeen tarkoitus on tukea eri tavoin Suomen jäsenyyttä EU:ssa. Päätoimintamuotona ovat Eurometri -nimisen laajalevikkisen tabloid-lehden julkaiseminen sekä EU-aiheinen internet-sivusto. Eurometri -lehti perustettiin vuonna 1995, myöhemmin se alkoi ilmestyä myös internetissä sekä englanninkielisenä painettuna versiona. Suomen Eurooppaliikkeen puheenjohtajana on toiminut perustamisesta alkaen Timo Erikäinen ja pääsihteerinä Pauli Kivipensas. Eurometrin päätoimittajan tehtäviä hoiti 1995-2005 Matti Niiranen. Vuodesta 2006 alkaen päätoimittajana on toiminut Pauli Kivipensas ja toimitussihteerinä Joni Rannanpää.


title: Kimmo Happo

text: Kimmo Happo (s. 21. huhtikuuta 1979 Kajaani) on suomalainen entinen jääkiekkoilija. Hän edusti kiekkouransa aikana Vaasan Sportia, Kajaanin Hokkia ja Esbjerg IK:ta.


title: The Fear (kappale)

text: The Fear on Lily Allenin kappale ja ensimmäinen single hänen toiselta albumiltaan "It's Not Me, It's You". Kappale on aikaisemmin Lily Allenin MySpaceen lisätty raita ”I Don't Know”. ”The Fear” kuultiin ensimmäistä kertaa BBC Radio 1:ssä 1. joulukuuta. 5. joulukuuta ”The Fear” julkaistiin iTunesissa.


title: Hämeen panssaripataljoona

text: Hämeen Panssaripataljoona (HämPsP) on Suomen puolustusvoimien Panssariprikaatiin kuuluva joukkoyksikkö, joka perustettiin 1. tammikuuta 2003 yhdistämällä Hämeen Jääkäripataljoona ja Panssarivaunupataljoona (PsvP). Yksikkö on erikoistunut sodanajan panssarijoukkojen kouluttamiseen ja sen kolmessa perusyksikössä koulutetaan joukkoja valtakunnan puolustamisen kannalta keskeisimpiin ja iskukykyisimpiin maavoimien joukkoihin.


title: Hämeen panssaripataljoona

text: Pataljoonaa johtaa pataljoonan komentaja esikunnan avustamana ja siihen kuuluu lisäksi panssarijääkärikomppania (PsJK), panssarivaunukomppania (PsvK) ja panssaripioneerikomppania (PsPionK). Pataljoonan komentajana elokuussa 2011 oli everstiluutnantti Riku Suikkanen. Aikaisemmin komentajana oli mm. everstiluutnantti Jari Tunturi.


title: Hämeen panssaripataljoona

text:
Panssarijääkärikomppania kouluttaa jalkaväen taistelijoita panssariaselajille sekä rynnäkköpanssarivaunun miehistöä. Erona tavanomaiseen jääkäriryhmään, psj-ryhmään kuuluu lisäksi rynnäkköpanssarivaunu BMP-1 tai BMP-2 miehistöineen. Komppania vaalii Jääkäripataljoona 27:n, viime sotien aikaisen Jääkäripataljoona 4 (JP 4) sekä Hämeen Jääkäripataljoonan perinteitä. Yksikön koulutuksessa painotetaan hyökkäävyyttä ja nopeaa etenemistä panssareiden tukemana, niin metsäisessä kuin asutuskeskusympäristössä.
Panssarivaunukomppania kouluttaa Suomen ainoana komppaniana miehistöjä Leopard 2 A4 -taistelupanssarivaunuihin ja panssarivaunuasentajia. Vaunumiehistöön koulutetaan vaununjohtajia, vaununajajia, ampujia ja lataajia. Panssarivaunuasentajia koulutetaan tekemään huoltotoimenpiteitä, joita miehistö ei kykene tekemään. Muita koulutettavia ovat mm. radioautomiehistöt ja moottoripyörälähetit. Komppania vaalii vahvasti sodanajan panssarijoukkojen perinteitä, ja niistä muistuttamassa on pataljoonanesikunnan edessä oleva Sturmgeschütz 40 G -rynnäkkötykki, joka tuhosi jatkosodan ratkaisutaisteluissa kesällä 1944 eniten vihollisen vaunuja. Kyseistä "Bubi"-nimistä vaunua johti ylikersantti Börje Brotell.


title: Hämeen panssaripataljoona

text: Panssaripioneerikomppania kouluttaa perusyksikkönä pioneereja panssariaselajille. Koulutus eroaa normaalista pioneerikoulutuksesta hieman. Painopiste on liikkeen edistämisellä eli enimmäkseen miinoitteiden ja esteiden raivaamisella ja muilla hyökkäystä tukevilla tehtävillä. PsPionK kouluttaa pioneereja ja panssaripioneereja, joista jälkimmäiset operoivat MT-LBv -kuljetuspanssarivaunuilla, Leopard 2L -siltapanssarivaunulla sekä Leopard 2R -raivauspanssarivaununulla. Muuhun kalustoon kuuluu RaivausSisu (Raisu) Ra-140 sekä silta-ajoneuvo KrAZ-255B.


title: Hämeen panssaripataljoona

text: Hämeen Panssaripataljoonan perinteet on määrätty Puolustusvoimain komentajan 16. kesäkuuta 2003 allekirjoittamassa Pääesikunnan henkilöstöosaston asiakirjassa. Siinä todetaan, että Hämeen Panssaripataljoona vaalii jääkäriperinteitä sekä Hämeen Jääkäripataljoonan, Panssarivaunupataljoonan, sotien aikaisen Jääkäripataljoona 4:n sekä suomalaisten panssarijoukkojen perinteitä.


title: Hämeen panssaripataljoona

text:
Pataljoonan perinnepäivä on 14. heinäkuuta, Panssarivaunupataljoonan perinnepäivä.
Perinnemarssi on Parolan marssi ja perinnelippu Hämeen Jääkäripataljoonan lippu. Perinneristina on Hämeen Jääkäripataljoonan ja Panssarivaunupataljoonan perinneristit.


title: Hämeen panssaripataljoona

text: Hämeen Jääkäripataljoonan muistolaatta sijaitsee Linnankasarmilla.


title: Hämeen panssaripataljoona

text: Hämeen Panssaripataljoonan "kantaisä" jääkärijoukkojen suunnasta on XII Jääkäripataljoona, joka perustettiin Jyväskylässä maaliskuun ensimmäisinä päivinä 1918. Pataljoona osallistui maaliskuun ja huhtikuun taitteessa Tampereen valtaukseen 2. Jääkärirykmentin osana. XII Jääkäripataljoona hyökkäsi ns. verisenä kiirastorstaina rykmentin osana Kalevankankaalla hautausmaan suunnassa. Tampereen valtauksen jälkeen XII Jääkäripataljoona siirrettiin Karjalan rintamalle osallistuen Kivennavan, Raivolan ja Inon valtauksiin.


title: Hämeen panssaripataljoona

text:
Sodan päättymisen jälkeen pataljoona suoritti rajan vartiointitehtäviä Kannaksella pääosin Terijoella.
Sotaväen uudelleen järjestelyissä kesäkuussa 1918 tapahtui muutoksia nimissä. Rykmentistä tuli Jääkärirykmentti N:o 2 sekä XII Jääkäripataljoonasta sen III pataljoona.
Elokuussa rykmentin nimi muuttui Porin Jalkaväkirykmentti N:o 2:ksi. Samalla rykmentti siirtyi pois Kannakselta Riihimäelle ja Hämeenlinnaan.
15.3.1919 rykmentin nimi muuttui Savon Jääkärirykmentiksi. Syksyllä rykmentti muutti varuskuntapaikkaa siirtyen Kouvolaan ja Korialle. III pataljoona majoittui Kouvolaan.
Kesäkuussa 1921 rykmentti siirtyi Viipuriin, jossa III pataljoona majoittui Keskuskasarmeihin.
Täältä III pataljoona siirtyi syksyllä 1922 kotipaikakseen muodostuvaan Sakkolan Kiviniemeen.
Vuonna 1927 tapahtui pataljoonan kannalta huomattavia muutoksia. Savon Jääkärirykmentistä muodostettiin Savon Prikaati. Sen pataljoonat alkoivat kehittyä itsenäisiksi joukko-osastoiksi.
Syyskuussa 1930 pataljoonan nimi vaihtui ja sen uudeksi nimeksi tuli Vuoksen Jääkäripataljoona.
Vuoden 1933 lopussa alistus Savon Prikaatiin purettiin ja vuoden 1934 alussa pataljoonasta tuli joukko-osasto, joka oli suoraan divisioonan komentajan johdossa.
16.5.1936 pataljoona sai nimekseen Jääkäripataljoona 4 (JP 4), jonka nimisenä se taisteli menestyksellisesti koko sotavaiheen läpi.


title: Hämeen panssaripataljoona

text: Lokakuun 7. päivänä 1939 sodan ajan kokoonpanoon siirtynyt pataljoona poistui Kiviniemen kasarmeilta komentajansa everstiluutnantti M Nurmen (kuoli JR 28:n komentajana 6.2.1940) johdolla Raudun suuntaan varustelutöihin. JP 4 kuului suojajoukkoihin ja Raudun ryhmään. JP 4:n osalta Talvisota alkoi 30.11. klo 7, jolloin tykistötuli alkoi pataljoonan majoitusalueelle. Venäläisten jalkaväki hyökkäysvaunujen tukemina ylitti rajan pataljoonan lohkolla noin klo 9. Viivytystaistelujen jälkeen JP 4 toimi pääosan ajasta reservinä Kannaksella osallistumatta merkittäviin taisteluihin. Talvisodan legendaarisen maineen JP 4 hankki Laatokan Karjalan taisteluissa, jonne pataljoona siirrettiin vuoden 1940 alkaessa. JP 4 tunnettiin Laatokan Karjalan taisteluissa peitenimellä "Hiipijä". JP 4 valtasi venäläisten selustassa olleen erityisen merkittävän Pukitsanmäen ja torjui kaikki venäläisten valtausyritykset tammikuun ajan. Pukitsanmäestä JP 4:n taistelut jatkuivat osallistumisella merkittävällä panoksella Länsi-Lemetin motin valtaukseen, Myllykylän motin valtaukseen, venäläisen hiihtopataljoonan tuhoamiseen Mastokankaalla ja Itä-Lemetin motin valtaukseen sekä osallistumalla Vuortanajärven ja Lavajärven taisteluihin. Hiipijän komentajana pääosan vuoden 1940 taistelujen ajan oli majuri Matti Aarnio, joka sai lempinimen "Motti-Matti".


title: Hämeen panssaripataljoona

text:
Talvisodan jälkeen JP 4 oli noin kuukauden Tohmajärvellä, josta se siirtyi Kuopioon. JP 4:n kotivaruskunta oli jäänyt rajan toiselle puolelle. Huhtikuussa perustettiin Jääkäriprikaati, johon kuuluivat JP 2, JP 3 ja JP 4. Marraskuussa JP 4 muutti Helsinkiin Santahaminaan.
Pataljoonalle kuului myös varuskunnalliset tehtävät toimiessaan Santahaminassa. 19.12.1940 pataljoonan lippu ja 1.JK kunniakomppaniana olivat saattamassa Helsingin rautatieasemalla eronnutta presidentti Kalliota joka tuupertui kuolleena seurueensa käsivarsille klo 20.47. Tämän tapahtuman jälkeen 1:stä komppaniaa on kutsuttu "Henkikomppaniaksi". 21.12. olivat pataljoonan lippu ja 1.JK kunniakomppaniana Tasavallan Presidentin Risto Rytin astuessa ulos eduskuntatalosta viran vastaanottaneena. 22.12. JP 4 oli kokonaisuudessaan presidentti Kallion siunaustilaisuudessa ja saattamassa hänen ruumistaan rautatieasemalle haudattavaksi Nivalaan.


title: Hämeen panssaripataljoona

text: 25.6.1941 katsoi hallitus maan olevan sodassa venäläisten pommitettua Suomen alueita Saksan aloitettua hyökkäyksen Neuvostoliittoa vastaan kolme päivää aikaisemmin. JP 4 siirtyi 28. kesäkuuta aamuyöstä Herttoniemen asemalta Joensuun kautta Tuupovaaraan 1.Jääkäriprikaatin yhteyteen.


title: Hämeen panssaripataljoona

text:
Korpiselän läpimurron jälkeen JP 4 hyökkäsi 1.Jääkäriprikaatin kärjessä osallistuen Kokkarin kylän valtaukseen. Vuoden 1941 hyökkäysvaiheen aikana JP 4 osallistui mm. seuraaviin taisteluihin: Kokkari 11.7., Vilokki 13.-14.7., Pitkäranta 16.-17.7., Salmi 18.-21.7., Vitele 23.-24.7, Tuulos 24.-26.7. Tuulosjoelle eteneminen pysäytettiin ja täällä 1.Jääkäriprikaati sai Panssaripataljoonan alistuksekseen. Tuulosjoelta eteenpäin panssariyhtymä on taistellut ja kouluttanut tuloksellisesti panssarien, jalkaväen ja muiden aselajien yhteistoimintaa aina näihin päiviin asti. JP 4 ja Panssaripataljoona ovat Tuulosjoen jälkeen toimineet pitkän taipaleen yhteistoiminnassa, jonka kehityksen tuloksena 1.1.2003 pataljoonat yhdistettiin.
JP 4:n taistelut jatkuivat yhdessä panssarimiesten kanssa Tuulosjoen läpimurron jälkeen vuonna 1941 mm. seuraavissa taisteluissa: Iljinskyn sillanpään valtaus 5.9., 2.K osallistui Syvärin aseman valtaukseen, Syvärin voimalaitoksen valtaus 13.-14.9., eteneminen taistellen Petroskoihin 25.-29.9., Karhumäen alueen taistelut 28.11.-6.12.


title: Hämeen panssaripataljoona

text:
Siirryttäessä vuoteen 1942 JP 4 osallistui tammikuun alussa Poventsan puolustustaisteluihin. Huhtikuun puolivälin jälkeen JP 4 siirtyi etelään 3.Ps.K:n kanssa Syvärin itäpuolelle osallistuen Shemenskin-Pertjärven taisteluihin 15.-26.4.
Kesällä 1942 perustettiin Panssaridivisioona, johon myös JP 4 kuului osana Jääkäriprikaatia.


title: Hämeen panssaripataljoona

text: Vuonna 1944 Kannaksella JP 4 osallistui kesän torjuntataisteluihin mm. seuraavissa paikoissa: Polviselän taistelu 11.6., Kuuterselän taistelu 14.-15.6., Rokkalanjoen taistelu 18.-19.6, Talin-Ihantalan suurtaistelu 25.-29.6. sekä Vuosalmen taistelut 10.-20.7.


title: Hämeen panssaripataljoona

text:
Lapin sotaan JP 4 osallistui Panssaridivisioonan mukana osallistuen mm. seuraaviin taisteluihin: Aittojärven taistelu 30.9., Saukkojärven taistelu 8.-10.10., Sodankylän taistelu 19.-20.10., Vuotson taistelu 23.-26.10. JP 4 eteni Kaamaseen ja saavutti Utsjoella rajan 20.11.
JP 4:n sijoituspaikaksi käskettiin Hämeenlinna, jonne pataljoona saapui junalla noin klo 18 tammikuun 14. päivänä vuonna 1945. JP 4:n kotipaikaksi vakiintui Linnan kasarmit.


title: Hämeen panssaripataljoona

text:
Vuonna 1957 tapahtui nimimuutoksia, jolloin pataljoona sai nimeksi Hämeen Jääkäripataljoona.
Polkupyörät jäivät pois käytöstä sodan ajan pääliikuntavälineenä 1970-luvulla kun vuonna 1971 pataljoonaan perustettiin kuljetuspanssarivaunuosasto. Kalustoksi tuli neuvostoliittolaisvalmisteiset BTR-60 -kuljetuspanssarivaunut. Osasto sijoitettiin Parolannummelle pataljoonan ensimmäisenä osana. 1.12.1974 pataljoonan pääosat siirtyivät Linnan kasarmeilta Parolannummelle. Kranaatinheitinkomppania siirtyi pataljoonan viimeisenä osana Hämeenlinnasta Parolannummelle vuonna 1984.
1.7.1996 pataljoona luovutti 2.Panssarijääkärikomppanian Panssarivaunupataljoonalle ja sai tilalle 2.Panssarivaunukomppanian, jolloin Hämeen Jääkäripataljoona ja Panssarivaunupataljoona olivat joukkoyksiköiden organisaatiolta samankaltaisia.
Vuonna 1985 Hämeen Jääkäripataljoona muuttui joukkoyksiköksi ja sen itsenäinen joukko-osastoaika päättyi kestettyään noin 50 vuotta.
Vuonna 2003 pataljoona yhdistettiin Panssarivaunupataljoonan kanssa. Hämeen Panssaripataljoonan aika alkoi. Panssarivaunupataljoonan aikaisia komentajia (1993-95) ovat entinen
Puolustusvoimain komentaja Ari Puheloinen ja majuri, myöhemmin eversti Eero Eräsaari (1961-1965).


Luettelo Utajärven julkisista taideteoksista ja muistomerkeistä sisältää Utajärven kunnassa olevat pysyvät patsaat, muistomerkit ja muistolaatat.


title: Konnia ja koukkuja

text: Konnia ja koukkuja on Sanoma Magazines Finlandin kustantama Disneyn eläinmaailman ankkasarjoja käsittelevän "Ankantekijät"-sarjan yhdeksäs teos. Kaikki teoksen tarinat on piirtänyt Paul Murry. Käsikirjoittajana toimii muun muassa Carl Fallberg. Kirja on julkaistu keväällä 2008.


title: Eurometri

text: Eurometri on Suomen Eurooppaliike -yhdistyksen vuonna 1995 perustama lehti, jonka tavoitteena on Eurooppa-tietouden lisääminen ja Suomen EU-jäsenyyden tukeminen. Eurometri ilmestyy tabloid-formaatissa 3–4 kertaa vuodessa. Lehden painos on ollut keskimäärin noin 100 000 kappaletta.


title: Eurometri

text: Lehti on ollut useille suomalaisille europarlamentaarikoille yksi kanava viestiä, useat EU-parlamentin jäsenet kolumnoivat säännöllisesti Eurometrissä. EU-parlamenttivaalien yhteydessä lehdestä on otettu keskimääräistä suurempia painoksia ja siinä on julkaistu runsaasti eri puolueiden ja niiden ehdokkaiden kirjoituksia ja vaalimainoksia. Poliittisen sisällön lisäksi lehdessä kerrottaan laajasti suomalaisen talouselämän ja EU-lobbaajien tavoitteista.


title: Eurometri

text: Lehteä on tukenut muun muassa Suomen ulkoasiainministeriö kehitysyhteistyön tiedotusmäärärahoistaan. Lehden päätoimittajana toimi 1995-2005 Matti Niiranen ja vuodesta 2006 alkaen Pauli Kivipensas. Lehdestä on ilmestynyt myös muutama englanninkielinen versio.


title: Talthybios

text: Talthybios () oli kreikkalaisessa mytologiassa Agamemnonin ystävä ja airut Troijan sodan aikana. Hänet mainitaan vieneen Briseiksen Akhilleuksen teltasta yhdessä Eurybateen kanssa, sekä airuena, jota Agamemnon pyytää uhraamaan lampaan jumalille ennen Menelaoksen ja Pariin kaksintaistelua.


title: Talthybios

text: Häntä kunnioitettiin Spartassa ja Aigionissa sankarina, jolle tarjottiin uhrilahjoja. Molemmissa kaupungeissa väitettiin Talthybioksen haudan sijaitsevan siellä.


title: It’s Not Me, It’s You

text: It’s Not Me, It’s You on laulaja-lauluntekijä Lily Allenin toinen studioalbumi. Levy julkaistiin ensimmäisenä Japanissa 4. helmikuuta 2009, Britanniassa 9. helmikuuta 2009 ja päivää myöhemmin eli 10. helmikuuta Yhdysvalloissa ja Kanadassa sekä ainakin Brasiliassa. Albumi julkaistiin Suomessa 11. helmikuuta.


title: It’s Not Me, It’s You

text: Albumi debytoi Yhdysvalloissa Billboard 200 -listan viidennellä sijalla. Suomessa se ylsi virallisen albumilistan sijalle 11.


title: It’s Not Me, It’s You

text: Lily vaihtoi albumin nimen, koska hän tylsistyi ensimmäiseen. Alkuperäinen nimi oli "Stuck on the Naughty Step". Ensimmäisen singlen piti alun perin olla "Everyone's At It", mutta sekin vaihdettiin. Ensimmäinen single on "The Fear". "The Fear" on yksi aiemmin Lilyn Myspaceen lisätty kappale silloiselta nimeltään "I Don't Know". Huhtikuussa 2008 Lily kertoi, että vaihtaa tyyliään skasta elektropopiin. Hän on myös kertonut, että aikoo lähteä kiertueelle.


title: Agyemang Opoku

text: Agyemang Opoku (s. 7. kesäkuuta 1989 Obuasi) on ghanalainen jalkapalloilija, pelipaikaltaan hyökkääjä. Opoku pelaa tällä hetkellä qatarilaisessa Al-Saddissa.


title: Agyemang Opoku

text: Opoku aloitti jalkapalloilun kotimaassaan Ghanassa Ashanti Gold SC:n joukkueessa, josta hän siirtyi heinäkuussa 2007 Tunisiaan CS Sfaxieniin neljän vuoden sopimuksella. Ensimmäisellä kaudellaan hän teki viisi maalia. Opoku kuitenkin jätti joukkueen joulukuussa 2008 siirtyessään qatarilaiseen Al-Saddiin.